Azərbaycanda reket və dilənçiliyi "qanuni" sayanların güvəndikləri "baza"\nAzərbaycan Respublikasının Cinayət-Prosessual Məcəlləsinin 206-cı maddəsinə görə, törədilmiş və ya hazırlanan cinayətlər haqqında kütləvi informasiya vasitələrinin məlumatları hüquq mühafizə orqanları tərəfindən cinayət soruşdurmasının başladılması üçün əsas hesab edilə bilər\nTörədilmiş və ya hazırlanan cinayətlərlə əlaqədar kütləvi informasiya vasitələrinə ünvanlanmış, dərc edilməmiş yazışmalar, Məcəllənin 205-ci maddəsində nəzərdə tutulmuş qaydada, cinayət təqibi orqanlarına göndərilə bilər.\nAzərbaycanda reket və dilənçiliyi "qanuni" sayanların güvəndikləri "baza"\nCinayət müəlliflərinin operativ müəyyənləşdirilməsi və zərərsizləşdirilməsinə yardım etmək məqsədilə nəzərdə tutulmuş bu maddə, qəribə olsa da, "reket jurnalistlər" üçün faydalı istinad mənbəyinə çevrilib. Mexanizm belədir: hədəf seçdikləri obyektləri (şəxsləri) pul verməyə asanlıqla razı sala bilməyən "jurnalistlər" qarşı tərəfi qorxudub əndişələndirmək üçün "hüquq mühafizə orqanlarının yardımından" istifadə edirlər. Əldə etdikləri, yaxud özləri tərəfindən hazırlanmış qondarma faktları hüquq mühafizə orqanlarına ünvanlayır, hədəf seçdikləri obyektə istintaq üçün çağırış vərəqi göndərilməsinə nail olurlar. Paralel şəkildə, obyektlə danışıqlar aparıb, onu "prokurorluqla əlaqəli işlədiklərinə" inandıra bilirlər. Beləliklə, qorxudulub çaşdırılmış obyektdən həm "dərc edilmiş yazının saytdan silinməsi", həm də dindirmə çağırısı göndərmiş orqanla "barışığa vasitəçilik edilməsi" üçün haqq alınır. Hədəf seçilən obyekt fərqinə vara bilmir ki, ondan haqq tələb edən "jurnalist" dediyinin əksinə olaraq, istintaq üçün çağırış göndərən hüquq-mühafizə orqanı ilə hansısa sövdələşmə aparmır, sadəcə ora göndərdiyi şikayət (məlumat) ərizəsini geri götürür, bununla da məsələ qapanmış olur. Beləliklə, hansısa hüquq-mühafizə orqanının laqeyd yanaşması, "reket" şəbəkə üçün fürsətə çevrilir. Cinayətkar əməllərini "jurnalist" çətiri ilə örtən bu şəbəkələrin sadə bir əməliyyatı ilə həm hüquq-mühafizə orqanlarının fəaliyyətinə kölgə salınır, həm də media təmsilçilərinə olan etimad itir.\nAzərbaycan Mətbuat Şurasına daxil olan şikayət ərizələrindən məlum olur ki, "reket jurnalistlərin" bu mexanizmdən istifadə halları son dövrdə intensivləşib və ehtimal ki, cəmiyyət onun mahiyyətinə varınca, istifadə ediləcək. Amma bu, bədnam "jurnalistlərin" istifadə etdikləri mexaizmlərdən yalnız biridir. MŞ-yə daxil olan müraciətlər bu tip çoxsaylı mexanizmlərdən istifadə edilməsi barədə təsəvvür formalaşdırır. Onlardan birini iki gün öncə Dövlət Təhlükəsizlik Xidmətinin əməkdaşları ifşa ediblər. Keçirilən əməliyyat tədbirləri nəticəsində "Bizim dövr" qəzeti adı ilə vətəndaşları şantaj edən, barələrində rüsvayedici məlumatlar yaymaq hədəsilə onlardan rüşvət tələb edən dəstə üzvləri zərərsizləşdirilib. Həbs edilənlər arasında "Bizim dövr" qəzetinin baş redaktoru Surxay Əliyev də var. O, bir qrup şəxslə əlbir olaraq, şantaj etmək yolu ilə müxtəlif insanlardan pul alınmasına nail olub. DTX-nın yaydığı məlumatda diqqət çəkən məqamlardan biri də budur ki, həmin şəxslər öz əməllərini həyata keçirmək üçün yalnız xüsusi xidmət orqanlarının istifadə etmək hüququ olan qurğulardan istifadə ediblər. Hansı ki, Azərbaycan qanunlarına əsasən, həmin hərəkətlərə görə cinayət tərkibi müəyyənləşdirilib: Əməliyyat-axtarış tədbirlərini həyata keçirmək icazəsi olmadan heç kəs belə fəaliyyət həyata keçirə bilməz, bu qurğulardan istifadə edə bilməz. Bəs Surxay Əliyev bu qurğuları necə əldə edib, onlardan istifadəyə necə cəsarət edib?\nMəlumat üçün qeyd edək ki, Azərbaycan Mətbuat Şurası çoxsaylı müraciətləri və şikayətləri nəzərə alaraq, bu qəzetin adını hələ 2010-cu ildə "Qara siyahı"ya daxil edib, onlarının fəaliyyətinin mediaya aidiyyəti olmadığını elan edib. Bir müddət sonra isə müəyyən edilib ki, "Bizim dövr"ə rəhbərlik edən şəxslərin bir yox, bir neçə mətbu nəşrləri mövcuddur, hər biri də bənzər fəaliyyətlə məşğuldurlar. Yəni, artıq şəbəkələşmək üzrədirlər. Çox təəssüf ki, hüquq-mühafizə orqanları zamanında bu faktlara diqqət vermədilər. Əksinə, 2016-cı ildə bəlli oldu ki, fəaliyyətləri ifşa edilmiş sabiq MTN qruplaşması bu qəzetlə əməkdaşlıq edib, xidmətindən yararlanıb. Nəticəsi budur ki, indi bu "jurnalistlərin" əllərində nəinki onlarla qəzet, həm də elə bu qədər sayda onlayn resurslar, xüsusi xidmət orqanlarının istifadəsi üçün nəzərdə tutulmuş avadanlıqlar, qurğular var. Məsələ odur ki, bu müstəvidə fəaliyyət quran təkcə "Bizim dövr" qəzeti və onun təsisçiləri deyil. MŞ-nin "Qara siyahı"sına baxanda, nə qədər acınacaqlı bir mənzərənin olduğunu təsəvvür etmək mümkündür.\n"Reket jurnalistika" ilə məşğul olan bir yox, bir neçə şəbəkə mövcuddur. Onlar bir yox, bir neçə, bəzən onlarla mexanizmlərdən istifadə edirlər. Bir mexanizm ifşa ediləndə, digərinə keçirlər. Onlar da "modernləşirlər", yeni qurğular əldə edirlər, hərəkətlərini pərdələmək üçün "hüququ istinadlar" tapırlar. Hətta özlərini beynəlxalq müstəvidə müdafiə etməyi bacarırlar. Həbs ediləndə, yaxud adları MŞ-nin "Qara siyahı"sına salınanda, "Azərbaycanda söz azadlığı boğulur, jurnalistlər həbsə atılır, təqib olunurlar" kimi beynəlxalq kampaniyalar keçirilməsinə nail olurlar.\nSadə vətəndaşın bu mexanizmlərdən baş açması imkansız. Amma media cameəsi, hüquq mühafizə orqanları və insan hüquq-müdafiə təşkilatları nə baş verdiyinin fərqindələr. Təəssüf ki, "reket" adlandırdığımız "jurnalistlər" öz varlıqlarını bəzən sonuncu üç qrup arasında manevr etməklə sürdürürlər. Onların sonunun çatması, bu üç qrupun vəhdət halında mübarizə aparmasından keçir.


"Ermənistan bütün görüşlərdən qaçır" - XİN rəsmisi » Azərbaycan İnformasiya Agentliyi\nErmənistan prezidenti Serj Sarkisyanın İspaniyanın Efe agentliyinə verdiyi müsahibəsində səsləndirdiyi bəyanatlarına cavab olaraq XİN-nin Mətbuat xidmətinin rəhbəri Hikmət Hacıyev Efe agentliyinə “Bakı hesab edir ki, Qarabağ danışıqlarına hər hansı qeyd-şərtin qoyulması şantajdır” adı altında müsahibə verib.\nXİN-nin Mətbuat xidmətindən verilən məlumatına görə, Efe agentliyi vasitəsilə müsahibə İspaniya və Latın Amerikasının aparıcı mətbuat orqanlarında, o cümlədən “Lavanguardia”, “Elconfidencial”, “Eldiario” və digərlərdə dərc olunub.\nMüsahibə əsnasında H.Hacıyev bildirib ki, Prezidentlərin Vyana və Sankt-Peterburq görüşlərində müzakirə olunan məsələlərin mahiyyəti ondan ibarətdir ki, insidentlərin araşdırılması mexanizmi, humanitar məsələlər və münaqişəsinin həlli üzrə substantiv danışırlar paralel və sinxron şəkildə aparılmalıdır. XİN rəsmisi deyib: “ Ermənistanın substantiv danışıqlardan imtina etməsi davamlı şəkildə siyasi-hərbi təxribatlar və hərbi avantüra, Ermənistanın siyasi-hərbi rəhbərliyinin müharibə çağırışlı ictimai açıqlamaları, seçkiqabağı daxili siyasi mühitin manipulyasiya edilməsi, işğal olunmuş ərazilərdə öz hərbi imkanlarının artırılması, hərbi təlimlərin keçirilməsi və işğal olunmuş ərazilərin demoqrafik tərkibinin dəyişdirilməsi ilə müşayiət olunur”.\n28-01-2017, 12:10 DYP-dən qarlı havaya görə yollarda yaranan problemlərlə bağlı AÇIQLAMA\n18-02-2019, 10:39 124 Azərbaycan vətəndaşının Gürcüstana girişi yasaqlandı\n22-06-2017, 12:07 Türkiyə Qətərə zirehli texnika göndərir\n31-08-2018, 14:05 Sabahdan yeni şəxsiyyət vəsiqələri veriləcək - Köhnədən nə ilə fərqlənir?\n10-10-2018, 08:54 İlham Əliyev: “Əgər kimsə bir ağac kəsirsə, onda özündən küssün”


Ramil Şeydayev Rusiya Premyer Liqasında növbəti qolunu vurub | Report.az\nRamil Şeydayev Rusiya Premyer Liqasında növbəti qolunu vurub\nRamil Şeydayev Rusiya Premyer Liqasında növbəti qolunu vurub Futbol üzrə Azərbaycan millisinin futbolçusu Ramil Şeydayevin çıxış etdiyi Krılya Sovetov komandası Rusiya Premyer Liqasında XVI turdan təxirə salınmış oyununu keçirib.\n3 Aprel , 2019 19:54\nFutbol üzrə Azərbaycan millisinin futbolçusu Ramil Şeydayevin çıxış etdiyi "Krılya Sovetov" komandası Rusiya Premyer Liqasında XVI turdan təxirə salınmış oyununu keçirib.\n"Report" xəbər verir ki, Samara təmsilçisi səfərdə "Orenburq"la üz-üzə gəlib. Qarşılaşma "Krılya Sovetov"un məğlubiyyəti ilə yekunlaşıb - 1:3.\nŞeydayev görüşə start heyətdə başlayıb və 82-ci dəqiqədə əvəzlənib. 23 yaşlı hücumçu 7-ci dəqiqədə cərimə meydançasında əllə oynayıb və "Orenburq" 8-ci dəqiqədə penaltidən hesabı açıb.\nAzərbaycan millisinin hücumçusu 12-ci dəqiqədə penaltidən fərqlənməklə tarazlığı bərpa edib. "Krılya Sovetov" qarşıdakı dəqiqələrdə qapısından daha iki top buraxıb.\nQeyd edək ki, Samara klubu hazırda turnir cədvəlində 24 xalla 11-ci pillədə qərarlaşıb. "Orenburq" isə 29 xalla 8-ci yerdədir. Ramil Şeydayev bu turda da fərqlənməklə cari mövsüm Premyer Liqadakı qollarının sayını 4-ə yüksəldib.


9 İyul 2018 12:49 | 1 692\nXəbər verdiyimiz kimi, iyulun 2-7-də Xorvatiyanın Zaqreb şəhərində güləş üzrə yeniyetmələrin dünya çempionatı keçirilib. SİA-nın məlumatına görə, çempionatda iştirak edən yığma komandamızın üzvləri ümumilikdə 2 qızıl, 2 gümüş və 4 bürünc medala sahib olublar.\nİlk olaraq sərbəst güləşçilərin mübarizəsi ilə başlayan çempionatda yığmamız məşqçi Vahid Məmmədovun rəhbərliyi altında mübarizə aparıb, 2 qızıl və 1 bürünc medalla komanda hesabında 4-cü olub. Əlihəsən Əmirli (48 kq) və Turan Bayramov (65 kq) qızıl, Əbülfəz Nəsirov isə bürünc medal qazanıb. Məlumat üçün bildirək ki, Turan Bayramov həm də ötən ay keçirilən Avropa çempionatının qalibi olaraq yeniyetmələrin III Olimpiya Oyunlarına vəsiqə qazanıb.\nMəşqçilər Rövşən Umudov və Həsrət Məmmədyarovun rəhbərliyi altında beş idmançı ilə dünya çempionatına qatılan yeniyetmə qızlarımız çempionatı 1 gümüş medalla başa vurub. 43 kq çəki dərəcəsində mübarizə aparan Şahanə Nəzərova yalnız final görüşündə məğlub olaraq çempionatı ikinci sırada tamamlayıb.\nBöyük məşqçi Bəhram Mürvətovun rəhbərliyi altında 7 güləşçi ilə yarışa qatılan yunan-Roma yığmamız 1 gümüş və 3 bürünc medal qazanıb. Yalnız final görüşündə uduzan Sərxan Məmmədov (110 kq) gümüş medala yiyələnib. Bürünc medalları isə yığmamıza Qurban Qurbanov (45 kq), Həsrət Cəfərov (51 kq) və Adəm Hacızadə (60 kq) qazandırıb.Görüşlərin idarə edilməsində ölkəmizi beynəlxalq dərəcəli hakim Əbdül Nuriyev təmsil edib.


Ərdoğandan sərt xəbərdarlıq: "Lazımi tədbirlər görüləcək" - AzToday\nƏrdoğandan sərt xəbərdarlıq: “Lazımi tədbirlər görüləcək”\nby Aztoday Xəbər Portalı 28 Oktyabr, 2020 [15:04]\n28 Oktyabr, 2020 [15:04]\n“Ermənistan Azərbaycanın torpaqlarını işğal edib. 30 il keçib. Buna baxmayaraq ATƏT-in Minsk qrupu həmsədrləri deyilən ABŞ, Fransa və Rusiya problemi həll edə bilmədi. Hər toplantıda oturub müzakirə etdilər, sonra dağılışdılar. Liderlərlə görüşlərimiz oldu. Hörmətli Rusiya Prezidenti Vladimir Putinlə müzakirələrimiz baş tutdu. Azərbaycanla bağlı prosesi dəyərləndirdik”.\nAzToday.az Qafqazinfo-ya istinadən xəbər verir ki, bu sözləri Türkiyə Prezidenti Rəcəb Tayyib Ərdoğan AKP-nin iclasında deyib. O, Rusiya Prezidenti Vladimir Putinlə ötən gün baş tutan telefon danışığından da bəhs edib:\n“Dedik ki, bu işə Qafqazda son verək. İstəyirsənsə, birlikdə problemi həll edək. Siz Paşinyan, mən isə İlham Əliyev qardaşımla müzakirə aparaq, işi həll edək. Bir qərar verək, problemi həll edək. Həll edə bilmərik? Səmimi bir addım ataq. Biz problemi həll etmək məcburiyyətindəyik, səmimiyik. Sizin də səmimi olduğunuza inanıram. Gözəl görüşümüz oldu. Ümid edirəm, nəticəsi olacaq. Qırmızı xəttimizi də söylədik. Bu xəttlər aşılanda, kimsə inciməsin, atamızın oğlu belə olsa, gözünə baxmarıq.\nDeyirlər ki, biz Suriyadan Azərbaycana qüvvələr göndəririk. İndi 2000 nəfərə yaxın PKK-lı Ermənistandan 600 dollar maaş alır. Putin dedi ki, mənim onlardan xəbərim yoxdur. Cavab verdim ki, mən sizə xəbər verirəm. “Bu PKK-lılar Suriyada fəaliyyət göstərirdi, Suriyadan gəlirlər” dedim. Cənab Putinin bunlara üz verəcəyini inanmıram. Lakin bunu Paşinyana mütləq deməlidir. Əks halda lazımi tədbirlər görüləcək”.


Adambaşına düşən limit artırılır » Xezer.org\nAdambaşına düşən limit artırılır - Kommunal xərclərlə bağlı YENİLİK\nDemokrat.az-ın xəbərinə görə, Milli Məclisin Əmək və sosial siyasət komitəsinin üzvü Vüqar Bayramov belə təkliflə çıxış edib.\nO bildirib ki, Əmək və Əhalinin Sosial Müdafiəsi Nazirliyi kommunal xərclərin payının artırılması ilə bağlı danışıqlar aparılır.\n“Dəyişikliklər qəbul olunduqdan sonra bu limit adambaşı 19 manatdan 27 manata çatdırılacaq. Bu o deməkdir ki, dörd nəfərlik ailədə kommunal xərc limiti 76 manatdan 108 manata çatdırılacaq. Müvafiq olaraq, daha çox aztəminatlı ailə üçün ünvanlı sosial yardımın müəyyənləşdirilməsinə imkan yaradacaq”, - deyə V.Bayramov məlumat verib.\nQanun layihəsi Milli Məclisin Əmək və sosial siyasət komitəsinin mayın 12-də keçirilən iclasında birinci oxunuşda müzakirəyə çıxarılaraq plenar iclasa tövsiyə olunub.шаблоны для dle 11.2


2021, 14 Aprel, çərşənbə, Bakı vaxtı 05:09\nAzərbaycan Beynəlxalq Bankının həbsdə olan sabiq rəhbəri Cahangir Hacıyevin səhhətində yenidən problemlər yarandığı bildirilir.\nİyunun 13-də buna görə, bankirin saxlandığı Bakı İstintaq Təcridxanasına üç dəfə həkimlərin çağırıldığı deyilir.\nBunu Azadlıq Radiosuna bankirin vəkillərindən Aqil Layıcov deyib.\nVəkil Cahangir Hacıyevin davamlı olaraq dərman qəbul etdiyini xatırladıb. Onun deməsinə görə, bankirin ürəyə ilə bağlı xəstəliyi var.\n“C.Hacıyev nadir xəstəlik olan Haşimato-dan əziyyət çəkir. Bu xəstəliyin daşıyıcıları açıq, təmiz havada olmalıdılar. Onların gəzinti şəraiti olmalıdır. Xəstəliyi ilə bağlı ABŞ-da müalicə də alıb”.\nVəkil qeyd edib ki, xəstəliyi hər an C.Hacıyevin həyatına təhlükə yarada bilər.\nVəkil basqıya məruz qaldığını bildirir\nA.Layıcov həmçinin C. Hacıyevlə ilə görüşməyə gedərkən Bakı İstintaq Təcridxanasında qanunsuzluğa məruz qaldığını da qeyd edib. Onun deməsinə görə, əsassız olaraq axtarışa və yoxlanışa məruz qalıb:\n“Bu müdafiə hüququnun kobud pozuntusudur. Bu səbəbdən yoxlamaya etiraz etdim. Mayor rütbəli inspektor buna görə, məni şantajla hədələdi. Dedi ki, “dustaqları üzünə durdurub, sənə torba tikərəm”\nVəkil bununla bağlı ədliyyə nazirinə, Penitensiar Xidmətin rəhbərliyinə, baş prokurora və Vəkillər Kollegiyasına müraciət edəcəyini bildirib.\nAncaq vəkilin bu dediklərinə Penitensiar Xidmətdən mövqe almaq mümkün olmayıb.\n“Qara kəmər”dən sonra...\nBu günlərdə bankirin həyat yoldaşı barəsində də həbs qətimkan tədbirinin seçilməsi barədə məhkəmə qərarının verildiyi bildirilir. C.Hacıyevin xarici ölkələrdən birində yaşadığı deyilən həyat yoldaşının axtarışı barədə, hələlik, hər hansı addım atılmayıb. C.Hacıyevin xanımı Zamirə Hacıyevanın adı İnterpol xətti ilə axtarılan azərbaycanlıların arasında yoxdur.\nCahangir Hacıyevin ürəyi ağrıyır


Rövneq Abdullayev yeniden AFFA prezidenti seçildi - Azadliq Xeber\nRövneq Abdullayev yeniden AFFA prezidenti seçildi\n11.03.2016 / 11:38 xeber –\nBu gün “Hilton” otelində AFFA-nın növbəti Hesabat-Seçki Konfransı keçirilir. Apasport.az saytının xəbərinə görə, konfransı giriş sözü ilə açan AFFA prezidenti Rövnəq Abdullayev hesabat dövrü ərzində futbolun inkişafı məqsədilə AFFA tərəfindən həyata keçirilən tədbirlər barədə qısa məlumat verib.\nSonra konfransın səlahiyyətli olub-olmaması barədə məlumat vermək üçün söz Mandat komissiyasının sədri Mahmud Sadıqova verilib. Sadıqov bildirib ki, Konfransda 35 səs hüquqlu nümayəndədən 34 nəfəri iştirak edir, yəni yetərsay var və Konfrans səlahiyyətlidir.\nKonfransda qəbul ediləcək qərarlar zamanı səslərin hesablanması üçün say komissiyasının üzvlərinin seçilib. Komissiya üzvləri Şaiq Həmidov, Kamran Quliyev, Rövşən Əhmədov olub. 2015-ci illə bağlı videoçarxın nümayişinin ardınca baş katibi Elxan Məmmədov çıxış edib.\nAFFA-nın baş mühasibi Xalid Cavadov 2015-ci ilin maliyyə hesabatını, həmçinin, 2016-cı il üçün büdcə layihəsini təqdim edib. Müstəqil audit təşkilatının nümayəndəsi Ülvi Qasımovun da hesabatı dinlənilib.\n“Mənə yenidən etimad göstərdiyiniz üçün minnətdaram. Söz verirəm ki, etimadınızı doğruldacam. Qarşıda bizi çox böyük işlər gözləyir. Çalışacağıq ki, qarşımıza qoyulan vəzifələri yerinə yetirək, Azərbaycan futbolunu yüksəldək. Əsas vəzifəmiz 2020-ci ildə Azərbaycan yığmasının final mərhələsində iştirakını təmin etməkdi. Bunun üçün əlimizdən gələni edəcəyik” – deyə, Abdullayev bildirib.


Azərbaycanın maliyyə bazarına növbəti zərbə vuruldu\n"Ölkədə nağdsız ödənişlər kəskin azalıb və proses bundan sonra da azalmaqda davam edəcək. Devalvasiyanın zərbəsinin fasadları aradan qalxmamış Maliyyə Bazarlarına Nəzarət Palatası nağdsız ödənişlərə növbəti zərbəni vurdu".\nBAKU.WS xəbər verir ki, bu sözləri iqtisadçı-ekspert Samir Əliyev deyib. Onun sözlərinə görə, palata əvvəlcə xarici valyutada istehlak kredit verilməsini bir aylıq dayandırdı, sonra isə kredit şərtlərini ağırlaşdırmaqla vətəndaşların kreditə, o cümlədən kredit kartlarına əlçatanlığını pisləşdirdi. Proses belə davam edərsə kredit kart istifadəçilərinin sayı kəskin azalacaq. Bu isə nağdsız ödənişlərin inkişafını tormozlayır.\nİlk devalvasiyadan bəri kredit kartlarının sayı 2 dəfəyədək azalaraq 1322 mindən 780 minə düşüb. Kredit kartlarının ümumi plastik kartlarda payı isə bu müddətdə 22%-dən 14%-ə düşüb. Əhalinin hər 12 nəfərinin cəmisi 1-nin cibində kredit kartı var. Bu gedişlə ancaq hər 20-ci şəxs kredit kartı sahibinə malik ola biləcək. Halbuki devalvasiyadan əvvəl hər 7-ci şəxs kredit kartına malik idi.\nKredit kartlarının azalması həm onlarla aparılan əməliyyatların həcminə, həm də onlarına sayına mənfi təsir göstərib. Kredit kartları vasitəsilə aparılan əməliyyatların həcmi ötən ilin I rübündə 644 milyon AZN olduğu halda 2016-cı ilin müvafiq dövründə 446 milyon AZN-ə düşüb. Belə kartlarla aparılan əməliyyatların sayı ötən ilin yanvar-mart aylarında 4761 olduğu halda bu ilin ilk üç ayında 2737-yə düşüb.\nDevalvasiya ödəniş kartları vasitəsilə verilən istehlak kreditlərinin həcminə də mənfi təsir göstərib. 2015-ci ilin yanvar ayından, devalvasiyadan əvvəlki ay belə kreditlərin həcmi 685,2 milyon AZN olsa da aprelin 1-i tarixinə 611 milyon AZN-ə düşüb. Son statistik məlumata görə, kredit kartları üzrə kreditlərin 362,7 milyon AZN-i milli, 248,3 milyon AZN-i isə xarici valyutaların payına düşür. Palatanın qəbul etdiyi qaydalardan sonra ən azı xarici valyutada olan kredit kartlarının sayı kəskin azalacaq. Çünki aylıq gəlirləri milli valyutada olan şəxslər xarici valyutada kredit götürə bilməyəcəklər. Bundan başqa milli valyuta kreditləri şərtlərinin ağırlaşdırılması ödəniş kart sahiblərinin sayını əhəmiyyətli dərəcədə azaldacaq. Palatanın misal üçün 1000 manatlıq kredit kartı üçün 40-50 min manatlıq evi girov qoymaq təşəbbüsü gülməli olmaqla yanaşı, həm də təhlükəlidir. DTİ (borcun gəlirə nisbəti) əmsalının aşağı salınması, aylıq gəlir olaraq ancaq xalis gəlirin götürülməsi, yaşayış minimumun nəzərə alınması, zaminlərin kredit ötürənlərə bərabər tutulması və s. kimi məhdudlaşdırıcı qaydalar tezliklə bankomatların və POS terminalların xidmətinə ehtiyacı kəskin azalda bilər. Mərkəzi Bankın 2016-cı ilin II rübü üzrə statistik hesabatında bu azalma özünü daha qabarıq şəkildə göstərəcək. Ona görə də Palata qaydalara yenidən baxmalı nağd kreditləşmədən fərqli olaraq ödəniş kartlar vasitəsilə kreditləşmə şərtlərini yumşaltmalıdır.\nDollarla krediti kim ala bilər? Dollar krediti olanlara pis xəbər Pensiyaçılara kredit qadağasının səbəbi açıqlandı (VİDEO) Azərbaycanda pensiyaçılara kredit verilməsi dayandırıldı Qənirə Paşayevadan dollar krediti çağırışı: “Əvvəlki kursla hesablanmalıdır” Azərbaycanda görünməmiş fırıldaq: bizi kartlarla soyurlar Devalvasiya Azərbaycan banklarına öldürücü zərbə vura bilər Azərbaycanda kredit götürülməsi qəlizləşdi


Ermənilərin itkisi bu qədərdir - Qəbiristanlıqdan sensassion video - Hürriyyət\nEv Dünya Ermənilərin itkisi bu qədərdir – Qəbiristanlıqdan sensassion video\nQarabağda baş vermiş döyüşlərin aktiv fazasının sona çatmasından iki aya yaxın vaxt keçməsinə baxmayaraq, Ermənistan hökuməti hələ də itkilərinin sayı barədə dəqiq məlumatları ölkə ictimaiyyəti ilə paylaşmayıb.\nBu barədə “Caliber” layihəsinin “Youtube” kanalında qeyd olunub.\nErmənilər tərəfindən itkilərin sayı barədə ayrı-ayrı tarix və zaman aralığına aid olduqca müxtəlif rəqəmlər səsləndirilib.\nSəhiyyə Nazirliyinin mətbuat katibi Alina Nikoqosyan yanvarın 2-də 3330 erməni döyüşçünün öldürüldüyünü təsdiqləyib. A.Nikoqosyanın açıqlamasına diqqət yetirdikdə, bu rəqəmin hələlik ekspertizadan keçməyən və şəxsiyyəti müəyyən edilməyənlərlə birlikdə ən azı 4335 olduğu ortaya çıxır.\nSeparatçı rejimin açıqlamalarındakı rəqəmlər də nəzərə alındıqda, bu rəqəm 5490-a qədər yüksəlir.\nLakin erməni tərəfinin heç bir siyahıda adı olmayan döyüşçüləri də olub. Belə ki, Ermənistan hökuməti hətta xaricdən gələn bir çox ermənini də heç bir siyahıyaalma olmadan silahlandıraraq, cəbhəyə göndərib. Siyahısı tutulmayan döyüşçülərin adını isə itkilərin siyahısında görmək mümkün deyil.\nBelə olan halda müharibə zamanı erməni tərəfinin itkilərinin ümumilikdə yeddi mini keçdiyini rahatlıqla söyləmək olar. \_\_Oxu24\nƏvvəlki məqalə“Neftçi” özünə yeni RƏQİB TAPILDI\nNövbəti məqalədəKəlbəcər rayonunun ALLIKƏND KƏNDİ


2015-11-18 09:25:54 | MƏDƏNİYYƏT\nÜzeyir Hacıbəyli adına Bakı Musiqi Akademiyasında “Muğamatım bir dəryadır” musiqi təlimi keçirilib\nAzərbaycan Respublikasının Prezidenti yanında Gənclər Fondunun dəstəyi və Bakı Musiqi Akademiyasının təşkilatçılığı ilə baş tutan təlim üç gün davam edib.\nLayihənin rəhbəri İlahə Qismət AZƏRTAC-a bildirib ki, təlimin əsas məqsədi gənc ifaçılara və bu sahəyə marağı olan şəxslərə muğam sənətinin sirlərini öyrətmək, həmçinin onların incəsənətə olan marağının artırılmasına kömək etməkdən ibarətdir. Təlimdə iştirakçılar muğamla bağlı onları maraqlandıran bir çox suallara cavab taparaq əyani muğam parçalarını dinləməklə yanaşı, şifahi və ənənəvi professional muğamlarımız haqqında maarifləndiriliblər. Belə ki, təlim görkəmli muğam ifaçıları Xalq Artisti, dosent Zümrüd Məmmədova, Əməkdar İncəsənət Xadimi, professor, bəstəkar Aydın Əzimov, Əməkdar Artist, dosent Mirnazim Əsədullayev və musiqişünas Fərdin Məmmədlinin iştirakı ilə baş tutub.\nQeyd edək ki, layihə çərçivəsində gənc musiqiçilər və musiqisevərlər ustad sənətkarlar tərəfindən professional muğamlarımız haqqında biliklərə yiyələnməklə yanaşı, mövzu ətrafında bir sıra elmi müzakirələrdə də iştirak ediblər


Dövlət Təhlükəsizyi Xidməti Ağstafa rayonunun hazırkı, Yevlax rayonunun keçmiş icra hakimiyyəti başçısını saxlayıb\nAğstafa Rayon İcra Hakimiyyətinin başçısı Nizaməddin Quliyevin, onun birinci müavini Ramiz Tatarovun və digərlərinin saxlanılması ilə bağlı yayılan məlumatları rəsmi qurumlar təsdiq edib.Həmçinin Yevlax Şəhər İcra Hakimiyyətinin sabiq başçısı Qoca Səmədov da saxlanılıb.\nDövlət Təhlükəsizliyi Xidmətinin məlumatında deyilir ki, Ağstafa Rayon İcra Hakimiyyətinin başçısı Nizaməddin Quliyevin rayon icra hakimiyyəti başçısının müavini Ramiz Tatarovun vasitəsilə 2019-cu ilin may ayından etibarən yerli icra hakimiyyəti və digər yerli dövlət orqanlarının vəzifəli şəxslərindən müxtəlif adlar altında pul vəsaitləri tələb edərək almasına dair əsaslı şübhələr müəyyən edilib.\n“Nizaməddin Quliyevin, müavini Ramiz Tatarov vasitəsilə fərdi sahibkarlıq fəaliyyəti ilə məşğul olan şəxslərdən müxtəlif əsaslarla rüşvət tələb edərək almasına dair əsaslı şübhələr də müəyyən edilib. Bununla yanaşı, Nizaməddin Quliyevin səhiyyə, təhsil və digər yerli dövlət təsisatları rəhbərlərindən büdcə vəsaitləri hesabına yerli dövlət orqanlarının saxlanılması xərclərinə ayrılan vəsaitlərin müəyyən hissəsinin nağdlaşdırılaraq ona təqdim olunmasını tələb etməsi və alması, ictimai işlərə cəlb olunan aztəminatlı şəxslərə ayrılan əmək haqqı kartlarını ələ keçirib mənimsəməsinə əsaslı şübhələr müəyyən edilib. Nizaməddin Quliyev və müavini Ramiz Tatarovun xidməti otaqlarında keçirilən baxış zamanı müxtəlif vəzifəli şəxslərdən, sahibkarlıq fəaliyyəti ilə məşğul olan şəxslərdən alınmış vəsaitlərin öz əlyazmaları ilə tərtib olunmuş siyahıları, pul vəsaitləri, sənədlər, iş üzrə əhəmiyyət kəsb edən digər dəlillər götürülüb. Nizaməddin Quliyev və başqaları vəzifə səlahiyyətlərindən sui-istifadə etmə, külli miqdarda təkrar rüşvət alma, mənimsəmə və digər faktlara görə Dövlət Təhlükəsizliyi Xidmətində Cinayət Məcəlləsinin müvafiq maddələri ilə başlanılmış cinayət işləri üzrə şübhəli şəxs qismində saxlanılıblar.”\nDövlət Təhlükəsizliyi Xidmətinin başqa bir məlumatında isə deyilir ki, Yevlax Şəhər İcra Hakimiyyətinin sabiq başçısı Qoca Səmədov saxlanılıb.\nBelə ki, 2019-cu ilin noyabr ayınadək Yevlax Şəhər İcra Hakimiyyətinin başçısı vəzifəsində işləmiş Qoca Səmədovun vətəndaşların hüquqlarına, cəmiyyətin və dövlətin qanunla qorunan mənafelərinə zərər vuran çoxsaylı qanun pozuntularına yol verməsinə əsaslı şübhələr müəyyən edilib.\nMəlumatda qeyd edilir ki, dövlət qayğısı olaraq işsiz vətəndaşların ictimai işlərə cəlb edilib aylıq qazanc əldə edə bilmələri üçün dövlət büdcəsi hesabına ayrılan külli miqdarda əmək haqları ələ keçirilib, o cümlədən Yevlax şəhərində “Yaşıllaşdırma və işıqlandırma müəssisəsi”nin fəaliyyətinə və digər abadlıq, təmir-tikinti işlərinə cəlb edildiyi rəsmiləşdirilən 133 nəfər heç bir işə cəlb edilmədən və əmək haqqı almadan, adlarına açılmış əmək haqqı kartları Qoca Səmədovun tabeçiliyində fəaliyyət göstərən şəxslər tərəfindən ətraf rayonlardakı bankomatlarda nağdlaşdırılaraq Qoca Səmədova şəxsən təqdim edilməklə 236 000 manat dövlət vəsaiti mənimsənilməsinə əsaslı şübhələr müəyyən edilib.\nHabelə, 2017-2019-cu illərdə dövlət büdcəsindən ayrılmış vəsaitlər hesabına Yevlax şəhərində abadlıq, təmir-tikinti işlərini həyata keçirmək adı ilə müxtəlif şirkətlərin hesablarına köçürülmüş 616 000 manat vəsait heç bir iş görülmədən Qoca Səmədovun tapşırığı ilə şirkət rəhbərləri tərəfindən nağdlaşdırılaraq ona şəxsən qaytarılmaqla təkrarən mənimsənilib. Şəhər icra hakimiyyəti və əlaqəli strukturlarda çalışan işçilərin əmək haqqından təsis etdiyi Şəhid ailələrinə və müharibə əlillərinə yardım Fonduna könüllü ödəmə adı altında hər ay faiz tutulub, yığılan pulun hər ay 8 000 manatadək olan əsas hissəsi Qoca Səmədova şəxsən təqdim edilib. Qoca Səmədov vəzifə səlahiyyətlərindən sui-istifadə edərək İcra Hakimiyyətinin Memarlıq və Tikinti şöbəsinin baş memarı Xalid Əhmədovun vasitəçiliyi ilə vətəndaşlar tərəfindən müxtəlif təyinatlı tikintilərin aparılması üçün zəruri olan sənədləşmə işləri və digər əsaslarla ümumilikdə 44 fiziki və hüquqi şəxsdən müxtəlif məbləğlərdə külli miqdarda təkrarən rüşvət tələb edərək almasına əsaslı şübhələr müəyyən edilib.


GƏNCƏNİN SƏSİ » Saytın arxivi » “Narkomaniyaya yox deyək!” adlı maarifləndirici tədbir keçirilib\nMüasir dövrdə cəmiyyətimizi narahat edən ciddi problemlər içərisində ən mürəkkəbi, narkomaniyadır. Bu səbəbdən, narkomaniya ilə mübarizə ciddi şəkil almazsa, bu, istənilən ölkədə ictimai fəlakətə səbəb ola bilər. Ən acınacaqlı hallardan biridir ki, gənclər və yeniyetmələr arasında da narkotiklərə aludəçilik hallarının geniş yayılması təhlükəsi həmişə öz mövcudluğunu qoruyub saxlamaqdadır.\nÖlkəmizdə bu sahədə maarifləndirmə işi böyük vüsət almışdır. Narkotiklərə qarşı mübarizədə dövlət orqanları ilə birgə mübarizə aparmaqla, narkomaniyanın kütləvi hal almasının qarşısı alınır. Bu istiqamətdə maarifləndirmə işi ölkəmizin bütün regionlarında aparılır. Bu səbəbdən böyüməkdə olan gənc nəsil arasında narkomaniya ilə mübarizə işinə yeni münasibət yaranmış və formalaşmışdır. Respublikamızda bu problemin həlli ümumdövlət vəzifəsi hesab edilir. Bu sahədə müxtəlif istiqamətli işlər aparılır, aidiyyati dövlət orqanları arasında qarşılıqlı əlaqələr təşkil edilir və bu işə nəzarət mexanizmi yüksək səviyyədə həyata keçirilir.\nNarkomaniyaya qarşı mübarizə çərçivəsində gəncləri bu cür neqativ hallardan uzaq tutmaq üçün təhsil ocaqlarında maarifləndirmə işinin aparılması və təşkili, eləcə də cəmiyyətin hər bir üzvünün-pedaqoqların, valideynlərin də bu işdə fəal iştirakı vacibdir. Gəncə şəhərinin hüquq – mühafizə işçilərinin bu sahədə atdıqları əməli addımlar həqiqətən də təqdirə layiqdir. Onlar tez-tez təhsil ocaqlarında olur, müəllim və şagirdlərlə görüşlər keçirir, bu sahə ilə bağlı söhbətlər aparırlar.\nBelə görüşlərin biri Gəncə şəhər Mehdi Mehdizadə adına 4 nömrəli tam orta məktəbdə baş tutmuş və “Narkomaniyaya yox deyək!” mövzusunda maarifləndirici tədbir keçirilib.\nTədbirdə Gəncə Şəhər Baş Polis İdarəsinin rəisi Faiq Şabanov, Təhsil İdarəsinin nümayəndələri, şagirdlər, müəllimlər və valideynlər iştirak ediblər.\nSonda iştirakçıları maraqlandıran suallar dolğun şəkildə cavablandırılıb. Həmçinin tədbirdə iştirak edənlərə narkomaniyanın törətdiyi fəsadları özündə əks etdirən videoçarx nümayiş olunub.


Prezidentin 8 mart təbriki: Azərbaycan qadınları cəmiyyətin mənəvi dayağı olublar | Müstəqil Araşdırmalar mərkəzi\nMədəni-mənəvi irsimizin qorunması və təbliğinə ictimai dəstəyin təşkili\nPrezidentin 8 mart təbriki: Azərbaycan qadınları cəmiyyətin mənəvi dayağı olublar\nPrezident İlham Əliyev 8 Mart – Beynəlxalq Qadınlar Günü münasibətilə Azərbaycan qadınlarını təbrik edib. Təbrikdə deyilir: “Hörmətli xanımlar! Sizi – bütün Azərbaycan qadınlarını Beynəlxalq Qadınlar Günü münasibətilə ürəkdən təbrik edir, hamınıza cansağlığı, səadət və gələcək işlərinizdə uğurlar arzulayıram.\nAzərbaycan qadınları tariximizin hər bir dövründə cəmiyyətin mənəvi dayağı olmuşlar. Xalqımızın əsrlər boyu təşəkkül tapmış zəngin milli mədəni sərvətlərinin hifz edilməsində və ali bəşəri keyfiyyətlərin nəsildən-nəslə ötürülməsində onların misilsiz xidmətləri vardır.\nYeni cəmiyyət quruculuğu şəraitində ictimai fəallıqlarını gücləndirərək sosial-mədəni həyatda yaxından iştirak etmələri Azərbaycan qadınlarının yüksək intellektual səviyyəsinin aydın təzahürüdür. Azərbaycanın dövlət müstəqilliyini bərpasından sonra da onlar sosial fəallıqları ilə seçilmiş, təhsil, səhiyyə, elm və mədəniyyət sahələrində çoxsaylı nailiyyətlər qazanmışlar. Qloballaşma dalğasının ənənəvi dəyərlər sistemini sürəkli dəyişikliklərə məruz qoyduğu bir vaxtda xanımlarımız milliliklə müasirliyin vəhdətini daxili aləmlərinin ayrılmaz tərkib hissəsinə çevirərək nəsillərin varisliyi prinsipini qoruyur və ədəbi-ictimai, elmi-mədəni fikir salnaməmizdə iz qoymuş maarifpərvər sələflərinin yolunu şərəflə davam etdirirlər.\nRespublikamızda təşəbbüskar qadınlarımızın öz yaradıcı potensiallarını gerçəkləşdirmələri üçün əlverişli zəmin mövcuddur. Dövlətçiliyimizin əsaslarının möhkəmləndirilməsinə yönəlmiş fəaliyyətləri ilə onlar yeniləşən ölkəmizin ahəngdar yüksəlişinin təmin edilməsində əhəmiyyətli rol oynayırlar. Qadınlarımızın hazırkı ictimai mövqeyi və işgüzar nüfuzu vahid məfkurə ətrafında birləşmiş cəmiyyətimizin mühüm reallıqlarından biridir.\nƏminəm ki, siz hər zaman olduğu kimi bundan sonra da övladlarımızın milli mənəvi dəyərlərə hörmət, Vətənə məhəbbət ruhunda tərbiyəsinə böyük diqqət yetirəcək və Azərbaycanın inkişaf salnaməsinə parlaq səhifələr yazacaqsınız.\nBayramınız mübarək olsun!”


Döymə haqqında bilinməyənlər! Döymə etdirmədən öncə bunları mütləq oxuyun! » ilk.az\nDöymə haqqında bilinməyənlər! Döymə etdirmədən öncə bunları mütləq oxuyun!\nYenilənmə tarixi: 2021-11-22\nDöymə etdirmədən əvvəl bu məlumatları oxumaq faydalıdır. Döymə, onun nələrə təsir göstərdiyi haqqında məqaləni təqdim edirik.\nDöymə etdirmək ani istəyin nəticəsi olmamalıdır. Əvvəlcədən bəzi hazırlıqlara ehtiyac var.\nDöymə modelinə qərara verin\nÖncəliklə etdirmək istədiyiniz tatu (döymə) modeli seçməlisiniz. İnternetdən seçim etməkdənsə öz təxəyyülünüzü işə salmaınız daha məqsədəuyğundur. Çünki eynilik sizi bezdirə bilər. Döymə silmə əməliyyatı döymə etməkdən daha çətindir.\nDöymə ustaları haqqında araşdırma aparın\nTatu Rəssamları Haqqında Araşdırma\nTatu etdirməzdən əvvəl gigiyena, istifadə olunan mürəkkəb və döymə ustasının bilik və təcrübəsi baxımından əhəmiyyətli bir araşdırma etməlisiniz. Hətta döymə ustalarının İnstaqram hesablarını nəzərdən keçirməyi, əgər varsa, öz internet saytlarında tatuaj ustalarının işlərinə baxmağı və şərhləri oxumağı tövsiyə edirəm.\nTatu etdirmədən əvvəl spirtli içki qəbul etməməyiniz məsləhətdir. Həmçinin, iki ay əvvələ qədər solariumdan istifadə etməyin. Ultrabənövşəyi şüalar dərini genişləndirdiyi üçün döymə zamanı qanaxmanı artırır. Döymə əməliyyatından bir həftə əvvəl qəbul edilən həblər də qanaxmanı çoxaldır, ağrını azaldır. Diabet, hemofiliya və ya ineksion xəstəliyiniz varsa, tatu ustasına bunu deməlisiniz. Həmçinin döymə sizdə allergiya yarada bilər. Hansı mürəkkəbdən istifadə edildiyini öyrənin.\nDöymə etdirdikdən sonra bunlara diqqət yetirin!\nTatu çəkdirdikdən sonra nə etməli\nTatuajdan sonra nahiyə örtüləcəyi üçün sarğı üzərinə qulluq kremi çəkilir ki, dərini yandırmasın və dəriyə yapışmasın. Bandaj 1-3 saat saxlanılır. Daha sonra döymə edilən yer içməli su ilə yuyulur. Bundan sonra bandajlar tətbiq edilmir. Yalnız döymənin sağalma dövründə (bu müddət təxminən 2 həftədir) baxım kremi çəkilməyə davam edilir.\nDöyməni sildirmək istədikdə\nTutaq ki, döymənizdən sıxıldınız. Bu halda nə etməlisiniz?\nLazerlə qalıcı döymə sildirmə əməliyyatının uğuru:\nDöymənin və dərinin rənginə,\nİstiadə olunan boyaların çeşidinə,\nDöymənin tətbiq dərinliyinə, formasına,\nİstifadə olunan lazer sisteminə bağlı olaraq dəyişiklik göstərir,\nSeans sayı və döymənin strukturuna,\nRənginə görə dəyişir.\nDöymədə istifadə edilən boyanın çoxluğu lazer əməliyyatından sonra bədəndən boyanın xaricini çətinləşdirir. Döymə edilərkən istiadə olunan alətlər və döymə ustasının işi döymə silinməsi zamanı həlledici faktorlardan sayılır. Qara rəngdə olan döyməni silmək rəngli döyməni silməkdən daha çətindir. Döymə yaşı artdıqca lazer əməliyyatından sonra vücuddan kənarlaşdırılma daha asan olur.\nHepatit B xəstələri, hamilələr, bədənində yaraları olanlar buna üz tutmamalıdır. Burun və qulaq içinə, göz və kirpik ətrafına lazer müdaxiləsi məsləhət olunmur.\nDöymə sildirmə əməliyyatından sonra nahiyə 24 saat bağlı qalmalıdır. Su təması olmamalıdır. Günlük olaraq nəmləndirilməlidir. Qabıqların tökülməsi mərhələsində döymə günəş işığına məruz qalmamalıdır. Epilepsiya edilməməlidir.\nSizə maraqlı ola bilər:\nDöymə (Tatoo) Necə Yaranıb?\n4268 dəfə oxundu


Gürcüstanda xarici vətəndaşlara torpaq satışı qadağan edilir - Hökumət qaydaları sərtləşdirir » Hurriyyet.org - Online qəzet\nGürcüstanda xarici vətəndaşlara torpaq satışı qadağan edilir - Hökumət qaydaları sərtləşdirir\nGürcüstan hökuməti xarici vətəndaşlara satılmış torpaqlardan istifadə qaydalarını sərtləşdirib. Qanunlara təklif olunan dəyişikliyə əsasən mülkiyyətçi torpaqdan istifadə etmədikdə hər hektar üçün müəyyən məbləğdə cərimə ödəməli olacaq.\nHurriyyet.org Azərtac-a istinadən xəbər verir ki, bu hal bir neçə dəfə təkrar olunduqda isə cərimələrin miqdarı artırılacaq və son nəticədə torpaq mülkiyyətçidən geri alınacaq.\nQeyd edək ki, 2018-ci il dekabrın 16-da qüvvəyə minmiş yeni konstitusiyaya əsasən kənd təsərrüfatı torpaqlarının xarici vətəndaşlara satışı da qadağan edilib. Konstitusiyaya edilən dəyişiklikdə deyilir ki, kənd təsərrüfatı torpağı sosial resurs kimi yalnız dövlətə, özünüidarəetmə orqanlarına, Gürcüstan vətəndaşı və ya vətəndaşlarının birliyinə məxsus ola bilər.\nBununla da ölkənin əsas qanunu ilə kənd təsərrüfatı torpaqlarının xarici vətəndaşlara satılması qadağan olunub.\nİqtisadçı ekspertlərin fikrincə, bu, Gürcüstana xarici sərmayələrin axının qarşısını alacaq. Onlar bildirirlər ki, bu, artıq bəzi sahələrə, xüsusən də kənd təsərrüfatına sərmayə qoyuluşunun azalmasında özünü göstərir.\nGürcüstanın ətraf mühitin mühafizəsi və kənd təsərrüfatı naziri Levan Davitaşvili parlamentdə çıxışı zamanı deyib ki, torpaq sahələrinin əcnəbi vətəndaşların adına qeydiyyata alınmasının məhdudlaşdırılması investisiyalara mənfi təsir göstərməyib.\nOnun sözlərinə görə, kənd təsərrüfatına xarici investisiyaların cəlb olunması əsas vəzifələrdən biridir. Ölkə konstitusiyasına edilmiş müvafiq dəyişikliklərdən sonra bu sahəyə investisiya qoyuluşu sabit olaraq qalır.\n“Konstitusiyaya edilmiş dəyişikliklər mülkiyyət məsələsini düzgün və ədalətli olaraq tənzimləyir. Bizim vətəndaşlar kənd təsərrüfatı torpaqlarının saxlanılması ilə bağlı məsuliyyət daşıyır və bu sahədə əcnəbilərin də müxtəlif formada iştirakına imkan yaradılır. Bu, düzgün və balanslaşdırılmış yanaşmadır”, – deyə nazir vurğulayıb.\nBildirilib ki, hazırda ölkədə kənd təsərrüfatına yararlı 45-50 min hektar torpaq sahəsi əcnəbilərin mülkiyyətindədir.\nParlamentdə əcnəbi torpaq sahiblərinə qarşı müəyyən sanksiyaların, o cümlədən öhdəliklərin yerinə yetirilməyəcəyi təqdirdə, torpaqların müsadirə olunmasının tətbiqi məsələsi müzakirə edilir.


Neftçalada DƏHŞƏTLİ QƏTL - Ərini öldürüb həyətdə basdırdı - 7Times.Az – Son Xəbərlər, Dünya Xəbərləri və Multimedia\nNeftçalada DƏHŞƏTLİ QƏTL – Ərini öldürüb həyətdə basdırdı\n01 Sentyabr 2021, 13:35\nNeftçala rayonunda ərini öldürən şəxsin məhkəməsi başlayır.\nBu barədə 7Times.az -a rayon Prokurorluğundan məlumat verilib.\nBelə ki, bu il mayın 6-da rayonun Aşağı Surra kənd sakini Qalib Əsgərovun yaşadığı evin həyətində qəsdən öldürülməsi faktı üzrə Cinayət Məcəlləsinin müvafiq maddəsi ilə rayon prokurorluğunda cinayət işi başlanaraq istintaq aparılmışdır.\nİstintaqla müəyyən edilmişdir ki, zərərçəkmişin arvadı Şahzadə Məhərrəmova şəxsi münasibətlər zəminində aralarında yaranmış mübahisə zamanı yaşadıqları evin həyətində olan bel vasitəsilə Qalib Əsgərovun baş nahiyəsinə vuraraq xəsarətlər yetirərək qəsdən öldürmüş, daha sonra cinayətin izini itirmək məqsədilə meyiti evin həyətində basdırmışdır.\nŞahzadə Məhərrəmova Cinayət Məcəlləsinin 120.1-ci (qəsdən adam öldürmə) maddəsi ilə təqsirləndirilən şəxs qismində cəlb edilərək barəsində məhkəmənin qərarı ilə həbs qətimkan tədbiri seçilmişdir.


İcra başçısı qəzəbə tuş gəlib! » Yenixeber.org - Oxu, xəbərin olsun\nİcra başçısı qəzəbə tuş gəlib!\nŞahin Məmmədovu ciddi problemlər gözləyir\n“Xeberinfo.com”: Ağcabədi rayonundakı korrupsiya faktları ilə bağlı ciddi tədbirlərin görülməsi gözlənilir. Bu barədə məlumat redaksiyamıza hüquq-mühafizə orqanlarından daxil olub. Məlumata görə, Ağcabədi rayonunun bir neçə sakininin rayondakı korrupsiya və rüşvətxorluq faktları ilə bağlı Korrupsiya Qarşı Mübarizə üzrə Komissiyanın sədri Ramiz Mehdiyevə və baş prokuror yanında Korrupsiyaya Qarşı Mübarizə Baş İdarəsinin rəisi Kamran Əliyevə ünvanlandaqları müraciər və ərizələri əsas götürən prokurorluq tərəfindən araşdırmalara başlanılıb. Məlumata görə, artıq Ağcabədi rayon prokurluğunda başladılan araşdırmaların Korrupsiyaya Qarşı Mübarizə Baş İdarəsində davam etdirilməsinə qərar verilib.\nBuna görə də, Ağcabədi rayonunda baş verən korrupsiya faktları ilə bağlı rayon prokurorluğunda başladılan araşdırma Baş Prokurorluğun qərarı ilə rayon prokurorluğundan alınaraq Baş Prokuror yanında Korrupsiyaya Qarşı Mübarizə Baş İdarəsinə verilib. Prokurorluq orqanlarının vətəndaşların müraciətləri üzrə başlatdığı araşdırmaya Maliyyə Nazirliyinin Ağcabədi rayonunda apardığı yoxlamaların nəticələri də əlavə oluna bilər.\nDiqqətli oxucularımıza da məlumdur ki, biz həm “Yeni xəbər” qəzetində, həm də “xeberinfo.com” saytında Ağcabədi rayonunda korrupsiya şübhəsi doğuran əməliyyatlarla bağlı silsilə yazılar hazırlayırıq. Yazılarımızın həm ictimaiətə, həm də müəyyən orqanların marağına səbəb olacağı gözlənilən idi. Məlumatların ciddiliyini nəzərə alıb, Maliyyə Nazirliyi, Satınalmalar üzrə Dövlət Agenrliyi də daxil olmaqla 6 yüksək instansiyaya rəsmi sorğu da ünvanlamışdıq. Sorğumuzun hər birindən cavab aldıq. Ümumiləşdirsək cavablarda qeyd edilirdi ki, yazılarımızda göstərilən faktlarla bağlı həm Maliyyə Nazirliyinin, həm lazımı orqanların müvafiq yoxlaması aparılacaq. Görünən odur ki, proses bu istiqamətdə də gedir.\nQeyd edək ki, Maliyyə Nazirliyinin əmkdaşı Rüfət Mehdixanlının rəhbərlik etdiyi yoxlama birqadasının bir neçə ay ərzində Ağcabədidə apardığı yoxlamalar zamanı üzə çıxan bəzi məlumatların prokurprluq orqanlarının diqqətini cəlb edə biləcəyi ilə bağlı da məlumat almışıq. Hətta bir məlumata görə, Maliyyə Nazirliyinin yoxlama briqadasının yekun rəyi də prokurorluğa göndəriləcək. Yoxlamaların nəticələri ilə bağlı məlumat almaq üçün əməkdaşımız Rüfət Mehdixanlı ilə də telefon əlaqəsi saxlayıb. Rüfət Mehdixanlı bildirib ki, hazırda ona başqa iş həvalə olunduğundan Ağcabədi rayonundakı yoxlamaları nazirliyin başqa əməkdaşları davam etdirir. Buna görə də konkret məlumat verə bilməyəcəyini bildirən Rüfət Mehdixanlı yekun rəyin yaxın günlərdə hazır ola biləcəyini də istisna etməyib.\nProkurorluq orqanlarının və Maliyyə Nazirliyinin Aağcabədi rayonundakı korrupsiya faktları ilə bağlı həssaslıq nümayiş etdirməsinin səbəbini öyrənmək üçün uzun illər hüquq-mühafizə orqanlarında işləmiş ekspertə müraciət etdik. Adının çəkilməsini istəməyən ekspertin sözlərinə görə, dövlət orqanlarının Ağcabədi rayonundakı korrupsiya faktları ilə bağlı həssaslıq nümayiş etdirməsinə rayon icra hakimiyyətinin başçısı Şahin Məmmədovun sərvəti ilə bağlı yayılan məlumatlar səbəb ola bilər. Mediada yayılan həmin məlumatlar icra başçısı Şahin Məmmədovun külli miqdarda sərvət topladığından xəbər verir. Belə ki, Ağcabədi rayon icra başçısının mülklərinin siyahsına aşağıdakılar daxildir: “Ağcabədi rayon Mərkəzi Xəstəxanası ətrafında, həmçinin Müəllimlər İnstitunun rayon filialının qarşısındakı küçədə böyük mağazalar, həmin ərazidə maşınyuma sexi, çayxana, Ənnağı Bünyatov küçəsində böyük mebel mağazaları, maşınyuma sexi, avtomobil təmir bazası, rayonun Subartezan Quyularının İstismar İdarəsinin həyətindəki lepka sexi, Alman qəsəbəsi deyilən ərazinin yerində beton zavodu, aqlay sexi, Qarqar çayının yatağında daş, qum, çınqıl karxanası, doğulduğu Bərdə rayonunda 400 hektar torpaq sahəsi içində böyük təsərrüfat, Bərdə şəhəri çay qırağı ərazisndə bir neçə market, 1 çayxana, Bakı şəhərində Qaraçuxur, Masazır qəsəbəsində dəyəri milyon manatlarla ölçülən villalar, Nizami rayonu ərazisində 2 mağaza, Yasamal rayon Nərimanov heykəlinin arxasındakı binalarda yüksək təmir olunmuş 3 mənzil, Qax, Qəbələ, Şamaxı və Quba rayonlarında özünə, həmçinin qardaşlarına məxsus imarətlər, “vosmoy” kilometr deyilən ərazidə 2 avtomobil sexi, “Lider” televiziyasının arxasındakı binalarda isə 4 mənzillə yanaşı xaricdə, Almaniyanın Münhen və Köln şəhərlərində, İstanbulun ən bahalı əraziləri olan Beşiktaş və Başakşəhərdə bina evi və villa”.\nEkspertin fikirincə Ağcabədi rayunundakı korrupsiya faktları ilə bağlı araşdırmaların başlamasının əsas səbəblərinən biri də icra başçısnın Almaniya və Türkiyədə mülklərə sahib olması haqqında məlumat ola bilər. Ekspert bildirir ki, bu məlumat təsdiqini tapsa icra başçısını ciddi problemlər gözləyəcək. Çünki, icra başçılaraına xaricdə mülk və əmlak almaq qadağan edilib. Şahin Məmmədovun Almaniya və Türkiyədə mülklərə sahib olması haqqında məlumat öz təsdiqini tapsa, icra başçısının bu qadağanı pozduğu məlum olacaq. Bundan sonra Şahin Məmmədo həqiqətən çox ciddi problemlərlə üzləşəcək.\nBütün bu məlumatlara bağlı Ağcabədi rayon ucra hakimiyyətinin başçısı Şahin Məmmədovun mövqeyini öyrənmək üçün, icra hakimiyyəti ilə əlaqə saxladıq. İcra hakimiyyətindən başçının xaricdə olduğunu bildirdilər. Şahin Məmmədov ölkəyə qayıtdıqdan sonra mövqe bildirmək istəsə, biz onu dinləməyə hazırıq.\nTarix: 09-06-2014 12:54\nAğcabədidə ata-oğulun “yol təmiri biznesi”: ÖZƏL\n"Beynəlxalq Bankla bağlı işdə korrupsiya halı aşkarlanarsa, araşdırılacaq"\nYAP-ın əməkdaşı polisi döyüb?!\nŞahin Məmmədov oliqarx-məmurlar sırasında!


@ Xəbər Tarixi : 10 Ekim 2019 20:00:30\nİranda futbolda izləməsində olan 40 illik qadağa ləğv olundu.\nİranda qadınların stadionda futbol izləməsinə icazə verilib.\nUTVİNFO-nun məlumatına görə, xanım fanatlar bu gün İranın "Azadi" stadionunda DÇ-2022-nin seçmə mərhələsində Kamboca ilə keçirilən matçına stadiondan baxıblar.\nİran Futbol Federasiyasının icazəsi ilə ilk dəfə təxminən 3 min qadın onlayn bilet alaraq oyunu izləyib. Xanımların oyunu canlı izləməsi iranlı futbolçulara müsbət təsir edib. Meydan sahibləri rəqibini 14 cavabsız qolla məğlub edib.\nQeyd edək ki, İranda 1979-cu ildən qadınların stadiondan matç izləməsi qadağan idi.\nXatırladaq ki, sentyabrın 10-da stadiona daxil olmağa cəhd edən 29 yaşlı qadın azarkeş Səhər Xudayari tutularaq məhkəməyə verilmişdi. Məhkəmənin ona cəza verəcəyini öyrənən S.Xudayari özünü yandıraraq öldürüb. Bundan sonra FİFA İran hökumətindən qadınların hüquqlarının pozulmamasını və onların stadiona maneəsiz daxil olmalarına icazə verilməsini təlləb edib. Əks təqdirdə İranın Milli Futbol Federasiyasına sanksiyalar tətbiq olunacağı bildirilib. Bu isə İranın milli komandasının beynəlxalq yarışlara buraxılmaması ilə nəticəllə bilərdi. Lakin İran hökuməti sanksiyaların tətbiqinə imkan verməyərək 40 illik qadağanı aradan götürüb.


Azərbaycanla dostluq, yoxsa... – İRANIN MÜNASİBƏTİ DƏYİŞƏCƏKMİ?\nSon günlər İranın Azərbaycanla sərhəd boyunca hərbi təlimlər keçirməsi narahatçılıq doğuran suallar ortaya çıxardı. Bunun üzərinə siyasi ekspertlər müxtəlif fikirlər səsləndirdi. Ən əsası isə İranın atdığı bu addım Azərbaycan ictimaiyyətinin diqqətini İran üzərində cəmləşdirdi. Köhnə sual yenidən ağıllara gəldi: İran bizə dostdu, yoxsa düşmən?\nBir daha xatırladaq. Azərbaycan xüsusən son 30 ildə İranın bütün neqativ addımlarına rəğmən münasibətlərə zərər gətirə biləcək addım atmadı. İrana qarşı yönələn koalisiyalarda yer almadı. Əksinə enerji tərəfdaşlığından tutmuş, bütün siyasi, iqtisadi, mədəni əlaqələrə açıq olduğunu hər anlamda bəyan etdi. Heç kimə sirr deyil ki, bu ölkə ilə sərhədlərimiz açıldıqdan sonra kasıb İranın kasıb bazarını ölkəmizlə ticari əlaqələr canlandırdı. Hətta İranı varlandırdı.\nAmma bütün bunlar İranın bizə münasibətini dəyişmədi. Görəsən niyə?\nSiyasi ekspert Elçin Mirzəbəyli 30 il ərazində İranın mövqeyinin dəyişməməsinin təəssüfedici hal olduğunu bildirdi.\n“Mahiyyət dəyəri ilə əgər ortaq dəyərlərdən, tarixi amillərdən söhbət gedirsə, eyni zamanda nəzərə almaq lazımdır ki, orada bizim soydaşlarımız yaşayır və bu ölkənin titul xalqıdır. Azərbaycana qarşı münasibət tamamilə fərqli olmalı idi. Ancaq biz həm Azərbaycanın həyata keçirdiyi enerji layihələrində, həm Xəzərin hüquqi statusu ilə bağlı konvensiyann razılaşdırıldığı vaxtda İranın bu və ya digər məsələlərə münasibətini gördük. Ermənistanın sabiq prezidentləri Robert Koçaryan, və Levon Ter-petrosyan İranla münasibətləri həyat yolu adlandırırdılar”.\nGərginliyin yüksəlməsi fonunda İranın Xarici İşlər Nazirinin müavini, Beynəlxalq və Siyasi Araşdırmalar Mərkəzinin direktoru Məhəmməd Kazım Səccadpur Azərbaycana rəsmi səfərə gəldi. Həm də səfərin əsas məqsədi kimi Azərbaycan, Türkiyə və İranın birgə araşdırma mərkəzinin yaradılması məsələsinin müzakirəsi olduğunu bildirdi. Bəs əgər münasibətlər lazımı qədər normallaşarsa bu İran üçün nə demək olacaq? Elçin Mirzəbəyli deyir ki, İran regionda ölkəmizin yaratdığı mövcud reallığı qəbul edərsə, bunun ən böyük faydasını özü görəcək.\n“Ermənistan dalana dirənmiş bir ölkədir. Ermənistanın nə iqtisadi durumu, nə əhali sayı, nə də Ermənistan bazarı İran üçün hansısa bir formada əlverişli ola bilməz. Ancaq Azərbaycan regionda həm enerji layihələri çərçivəsində, həm nəqliyyat dəhlizləri ölkəmizin ərazisindən keçir və Azərbaycan indiki halda regionda bir paylayıcı funksiyasını yerinə yetirir. Azərbaycanın iqtisadi imkanlarından keçməklə şübhəsiz ki, İran daha böyük iqtisadi imkanlara sahib ola bilər”.\nSiyasi şərhçi Əziz Əlibəyli isə bildirdi ki, Azərbaycan 44 günlük Vətən Müharibəsində əldə etdiyi qələbə ilə həm özünün beynəlxalq aləmdə olan nüfuzunu daha da möhkəmləndirib, həm də regionda münaqişə ocağını saxlayan Ermənistana dərsini verib.\nArtıq Azərbaycan bölgədə çox böyük bir potensial imkan yaradıb. İran özü də bu imkanlardan yararlanacaq bir şansı, imkanı dəyərləndirməlidir. 2-ci hesab edirəm ki iran sanksiyalar altında müəyyən qədər zəifləyib. Onun Avropaya çıxışında, eyni zamanda sanksiyalarındakı yükün azaldılmasında Azərbaycan vacib rol oynayır. Azərbaycanla İranın potensial əlaqələri, iqtisadi dövriyyəsinin dəyəri 50 milyard dollarla ölçülür. Hesab edirəm ki bu İmkanı da əldən qaçırmaq olmaz.\nVə sonda... İndi Azərbaycan 30 il öncəki ölkə deyil. Uzaqgörən lideri, güclü ordusu, istənilən an dəmir yumruğa çevrilə bilən xalqı var. Son 1 ildə baş verənlər isə sübut elədi ki, belə bir ölkəyə diş qıcamaq yox, əl uzatmaq lazımdır. Dostluq əli...


REAL hansı AXCP-nin yanındadır? - Netxeber.com\nREAL hansı AXCP-nin yanındadır?\nƏdliyyə Nazirliyi AXCP – nin 27 sentyabrda keçirdiyi qurultay sənədlərini geri qaytarıb.\nBuna səbəb partiyadan xaric olunan Razi Nurullayevin ətrafına bir qrup şəxs toplayaraq özünü AXCP elan etməsi və qurultay keçirərək özünü AXCP sahibi adlandırması olub. O Ədliyyə Nazirliyinə müraciət ünvanlayaraq AXCP sədri kimi özünün tanınmasını istəyib.\nMaraqlıdır, ölkənin siyasi həyatında rol alan partiya və qurumlar demək olar ki, Əli Kərimlinin rəhbərlik etdiyi qurumu AXCP kimi tanıyır. Müsavat başqanı Arif Hacılı bir müddət öncə açıqlama verərək Əli Kərimlini AXCP sədri kimi tanıdıqlarını bildirib.\nModerator.az – a danışan REAL hərəkatının idarə heyətinin üzvü Natiq Cəfərli də Əli Kərimlini AXCP rəhbəri kimi tanıdıqlarını deyib:\n“Biz Əli Kərimlini də Razi Nurullayevi də yaxşı tanıyırıq. REAL Ədliyyə Nazirliyinin çıxaracağı qərardan asılı olmayaraq Azərbaycan Xalq Cəbhəsi Partiyasının sədri kimi Əli Kərimlini tanıyır. Mən şəxsən AXCP – nin keçirdiyi qurultayda iştirak etmişəm, bu da bir daha onu göstərir ki, biz AXCP olaraq hansı qurumu tanıyırıq”.


BSU-da tədbir: Şanlı Zəfər tariximiz - AZƏRTAC – Azərbaycan Dövlət İnformasiya Agentliyi\nBakı Slavyan Universitetində (BSU) İbtidai təhsil kafedrasının nəzdində fəaliyyət göstərən “Auditoriya +” layihəsi çərçivəsində Vətən müharibəsinin ildönümünə həsr olunmuş “Şanlı Zəfər tariximiz” adlı tədbir keçirilib. Tədbirdə əvvəlcə Azərbaycan Respublikasının Dövlət Himni səsləndirilib və Vətən müharibəsi şəhidlərinin xatirəsi bir dəqiqəlik sükutla yad edilib.\nBu barədə AZƏRTAC-a BSU-dan bildirilib. Qeyd olunub ki, BSU-nun rektoru səlahiyyətlərini icra edən siyasi elmlər üzrə fəlsəfə doktoru Anar Nağıyev tədbirdə iştirak edən qazilərə təşəkkürünü bildirib. Anar Nağıyev Azərbaycan Respublikasının Prezidenti, Müzəffər Ali Baş Komandan İlham Əliyevin rəhbərliyi ilə rəşadətli Azərbaycan Ordusunun düşmən üzərində qazandığı Qələbənin böyük tarixi-siyasi əhəmiyyətindən danışıb.\nBSU-nun tərbiyə işləri üzrə prorektoru dosent Xanım Sultanova Vətən müharibəsində qazanılmış Qələbə nəticəsində xalqımızın həyatında yeni mərhələnin başlandığını vurğulayıb.\nTədbirdə Birinci Qarabağ müharibəsinin iştirakçısı mayor Aidə Şirinova, Vətən müharibəsi qaziləri - baş leytenant Pərvin Abdullayev, Mikayıl Əzizov döyüş yoldaşlarından, şəhidlərimizdən, xalqımızın iradəsindən, dövlət başçımızın uzaqgörən, müdrik siyasətindən danışıblar.\nAzərbaycan Milli Elmlər Akademiyasının Folklor İnstitutunun aparıcı elmi işçisi filologiya üzrə fəlsəfə doktoru, dosent İlhamə Qəsəbova “44 günlük Vətən müharibəsi dövründə İlham Əliyevin nitq siyasəti” mövzusunda çıxış edib.\nEldar Əliyev adına 93 nömrəli tam orta məktəbin I sinif şagirdi Nuray Səlimova şəhidlərimizə həsr edilmiş şeir söyləyib.\nİbtidai təhsil kafedrasının dosentləri Çimnaz Məmmədova və Şükufə Ağakişiyeva tarixi Qələbəmizlə bağlı təəssüratlarını bölüşüblər.\nTədbirdə şəhidlər haqqında videoçarx təqdim edilib.\nAZERTAG.AZ :BSU-da tədbir: Şanlı Zəfər tariximiz


1920-ci il dekabrın 6-da Azərbaycan İnqilab Komitəsinin sədri Nəriman Nərimanov tərəfindən imzalanmış dekretə əsasən Azərbaycanda vahid Dövlət arxiv fondu yaradılmış və onun idarəçiliyi Xalq Maarif Komissarlığı tərkibində fəaliyyət göstərən Mərkəzi Dövlət Arxivinə verilmişdir (газета «Koммунист»,15 декабря, 1920 г., c.4.). Bu dekret aprel çevrilişindən (27 aprel 1920) sonra sovet Azərbaycanında fəaliyyətə başlamış Azərbaycan İnqilab Komitəsinin ən mütərəqqi sənədlərindən olub, tarixdə yaddaqalan iz buraxmışdır. Arxiv təcrübəsi və arxiv fəaliyyətinə malik olmayan bir ölkədə tarixi yaddaş anlayışının formalaşması məhz həmin dekretlə bağlı olmuşdur. Fəaliyyətinin 100 illik yubileyi ərəfəsi dövrünü yaşayan və xalqımızın tarixi yaddaşının daşıyıcısılarından olan Azərbaycan Respublikası Prezidentinin İşlər İdarəsinin Siyasi sənədlər Arxivi (ARP İİ SSA) 100 illik bir xronoloji çərçivədə, XIX əsrin sonu – XX əsrin 90-cı illərinədək, Azərbaycanda və Cənubi Qafqaz meqaregionunda cərəyan edən sosial-siyasi prosesləri göstərən qiymətli sənədləri mühafizə edir.\nARP İİ SSA-nın ön tarixi 1921-ci ilin yayından başlanmış, avqustun 29-da Azərbaycan Kommunist Partiyası tarixinə dair materialların toplanması üzrə komissiya təşkil olunmuşdur ( ARP II SSA. F.1, siy.2, sax.vah.15, vv.3, 3arxa.). Bu komissiyanın tərkibi AK(b)P MK-nın 26 dekabr 1921-ci il tarixində keçirilən siyasi-təşkilat büro iclasında müəyyənləşdirilmiş və komissiyaya Jqent, Sultanov, Vatsek, Blyaxin, Ordubadi və Məmməd Səid daxil edilmişdilər ( ARP II SSA. F.1, siy.2, sax.vah.18, v.196. ). AK(b)P MK Katibliyinin 8 may 1922-ci il tarixli iclasının qərarına görə Azistpartda (Azərbaycan Partiyasının tarixi) fəaliyyət göstərən komissiyanın tərkibi dəyişmiş və komissiyaya Çagin, R.Axundov, Blyaxin, Jqent və Timofeyeva daxil edilmişdilər (ARP II SSA. F.276, siy.4, sax.vah.1, v.74.).Təşkil olunmuş Azistpartın əsas fəaliyyət istiqaməti 1923-cü il fevralın əvvəllərindən müəyyənləşdirilmişdir. Hazırlanmış proqram üzrə Azistpart 1918-ci ildən etibarən ölkədə baş verən sosial-siyasi prosesləri işıqlandıran sənədləri toplamalı, onları işləməlı və mühafizə etməli idi (ARP II SSA. F.276, siy.4, sax.vah.2, v.56.).\nArxivin adı bir neçə dəfə dəyişdirilmiş və qurum müxtəlif illərdə fərqli adlar altında fəaliyyət göstərmişdir. Arxiv 1928-ci ilə qədər Azistpart, 1929-cu ilə qədər Azərbaycan Kommunist Partiyasının sinfi mübarizəsinin öyrənilməsi İnstitutu,1956-cı ilə qədər AKP MK yanında Marksizm-Leninizm İnstitutunun Azərbaycan filialı adı ilə fəaliyyət göstərmişdir. SSRİ-nin dağılması ərəfəsində, 1991–ci il sentyabrın ortalarında Azərbaycan Kommunist Partiyasının ləğvindəön sonra, 1991-ci il oktyabrın 24-də Azərbaycan Kommunist Partiyası Mərkəzi Komitəsinin Tarixi-Siyasi Tədqiqat İnstitutunun Partiya Arxivi və İnstitutun əsaslı Kitabxanası öz fəaliyyətini dayandırmış və Azərbaycan Respublikası Nazirlər Kabinetinin yanında Baş Arxiv İdarəsinin ixtiyarına verilmişdir. Azərbaycan Respublikası Nazirlər Kabineti özünün “1991-ci il 18 dekabr tarixli 277 saylı Sərəncamı ilə Baş Arxiv idarəsinə keçmiş Tarixi-Siyasi Tədqiqat İnstitutunun və Respublika Partiya Arxivinin binası və bütün avadanlığını öz balansına qəbul etməyi tapşırmışdır” (ARP II SSA. F.1, siy.86, sax.vah.162, v.129.).\nArxivin adı 1991-ci ilin dekabrında dəyişdirilərək, Azərbaycan Respublikası Dövlət Siyasi Partiyalar və İctimai Hərəkatlar Mərkəzi Arxivi adlandırılılmış, 1994-cü ildən 2007-ci il iyunun 6-dək Dövlət Siyasi Partiyalar və İctimai Hərəkatlar Arxivi adı ilə fəaliyyət göstərmişdir. Azərbaycan Respublikası Prezidenti İlham Əliyevin 6 iyun 2007-ci il tarixli 2247 saylı Sərəncamı ilə Siyasi Partiyalar və İctimai Hərəkatlar Dövlət Arxivi Azərbaycan Respublikası Prezidentinin İşlər İdarəsinin tabeliyinə verilmiş və Siyasi Partiyalar və İctimai Hərəkatlar Dövlət Arxivi adı ilə fəaliyyət göstərmişdir. Azərbaycan Respublikası Prezidenti İlham Əliyevin 22 iyul 2009-cu il tarixli 404 saylı sərəncamı ilə qurum Azərbaycan Respublikası Prezidentinin İşlər İdarəsinin Siyasi sənədlər Arxivi adlandırılımışdır. Azərbaycan Respublikası Prezidenti İlham Əliyevin 13 oktyabr 2021-ci il tarixli 1465 nömrəli Fərmanı ilə ARP İİ SSA Azərbaycan Respublikası Prezidentinin İşlər İdarəsinin İctimai-Siyasi Sənədlər Arxivi (ARPİİ İSSA) adlandırılımışdır.\nArxiv fəaliyyət göstərdiyi illər dövründə öz fondlarını çox qiymətli sənədlərlə zənginləşdirmiş, dövrün tələbinə uyğun araşdırma işləri aparmışdır. Çoxsaylı fondlarda mühafizə olunan tarixi sənədlər və faktiki materiallar Arxivin xronoloji çərçivəsinin ilkin qatlarında, XIX əsrin sonu - XX əsrin əvvəllərində, bölgədə cərəyan edən sosial-siyasi prosesləri göstərir. Bu dövrə aid Cənubi Qafqaz quberniyalarının və Qafqaz canişinliyinin ayrı-ayrı şöbələrinin və idarələrinin hesabatları tədqiqatçıların apardıqları araşdırmalar üçün nadir ilkin mənbələrdəndir.\nArxivdə mühafizə olunan qiymətli sənədlər müasir dövrdə ölkə ictimaiyyəti qarşısında duran bir sıra aktual problemlərin öyrənilməsində, tarixi həqiqətlərin dərk edilməsində əhəmiyyətli və nadir mənbə hesab olunur. Bu sənədlər ölkədə və Cənubi Qafqazda cərəyan edən sosial-siyasi prosesləri, Yaxın və Orta Şərqdə milli-azadlıq hərəkatını, erməni millətçilərinin XX əsrin əvvəllərində ölkədə dinc əhaliyə qarşı törətdikləri soyqırımını, erməni separatçılarının Azərbaycanın ərazi bütövlüyünə qarşı irəli sürdüyü əsassız iddiaları, Azərbaycan Xalq Cümhuriyyəti tarixini, bu dövrdə azərbaycanlıların yaşadığı qaçqınlıq həyatını diqqətə çatdırır.\nARP İİ SSA-nın fondlarında mühafizə olunan bir çox sənədlər və faktiki materiallar eyni zamanda XX əsrin 20-30-cu illərində Azərbaycan xalqının məruz qaldığı repressiyaları, ölkənin Böyük Vətən müharibəsi illərində Hitler Almaniyası üzərində qələbədə danılmaz rolunu, erməni riyakarlığını, Azərbaycan türklərinin 1948-1953-cü illərdə Ermənistan SSR-dən deportasiyasını, Ümummilli Lider Heydər Əliyevin Azərbaycan SSR-ə rəhbərlik etdiyi şanlı quruculuq dövrünü (1969-1982) əks etdirir.\nArxivdə qorunan qiymətli sənədlər qondarma “Dağlıq Qarabağ” probleminin tarixi köklərinin öyrənilib beynəlxalq ictimaiyyətin diqqətinə çatdırılmasında və erməni məkrinin ifşa edilməsində xüsusi əhəmiyyət kəsb edən dəyərli bir mənbə olub, tədqiqatçıların apardıqları araşdırmaların faktoloji bazasını təşkil edir. Bu sənədlər real tarixin daşıyıcısı olub, Azərbaycan həqiqətlərini göstərir.


00:14 — 14 fevral, 2022ABŞ Rusiyaya önləyici sanksiyalar tətbiq edə bilərmi? - "Putinə onun üzləşə biləcəyi iqtisadi nəticələrin ciddiliyini..." 12:29 — 13 fevral, 2022Ukrayna Rusiya ilə müharibədə qalib gələ bilərmi? - "Senzor.net" dərgisi 10:25 — 12 fevral, 2022Azərbaycanın növbəti strateji hədəfləri... - I HİSSƏ 01:15 — 12 fevral, 2022Daha bir ölkə Azərbaycandan qaz almaq istəyir - Trans-Anadolu qaz kəməri (TANAP) vasitəsilə... 11:31 — 11 fevral, 2022İsrail diplomatı Türkiyəyə gizli səfər edib? - "Jerusalem Post" nəşri 09:48 — 11 fevral, 2022Kəşfiyyat hücumun 9 istiqamətini müəyyənləşdirdi - Tanklar 48 saata paytaxta çatacaq 22:03 — 10 fevral, 2022Britaniya ilə aparılan danışıqlar niyə uğursuz oldu? 10:02 — 10 fevral, 2022Azərbaycanın əlində Ermənistana qarşı güclü silah... 00:08 — 10 fevral, 2022Makron Kiyevə təkliflərlə gəlib, yoxsa ideyalarla? 09:02 — 08 fevral, 2022Uzun danışıqlar: "Şimal axını - 2" layihəsi - Avropa alternativlər axtarır 20:58 — 07 fevral, 2022ABŞ şirkəti Xocavənddə separatçılara yardım edib? - AÇIQLAMA 14:53 — 07 fevral, 2022"Biz Rusiyadan qurtulmayana qədər mən bu problemin həllini görmürəm..." 12:53 — 05 fevral, 2022Azərbaycan Cənub Qaz Dəhlizindən nə qədər qazanacaq? 10:26 — 04 fevral, 2022"Moskvaya qarşı bu təbliğatın arxasında Paşinyanın adamları dayanır" - Zatulin şərh edir 20:11 — 03 fevral, 2022Azərbaycanı bölən müqavilənin gizlinləri... - MÜSAHİBƏ 00:56 — 03 fevral, 2022Peter Siyarto Azərbaycana niyə gəlib? 11:58 — 02 fevral, 2022Azərbaycanın paytaxtının dəyişməsi planı - 1992-ci ildə nə baş verib? 11:00 — 02 fevral, 2022Qarabağa aid filmlərimizin uğursuzluğunun səbəbi - Nə etməliyik? 10:31 — 31 yanvar, 2022Azərbaycana ərəb turistlər lazımdır, yoxsa yox? - Qiymətləndirmə, Rəy... 01:20 — 31 yanvar, 2022Rusiya kəşfiyyatı Çexiyada hərbi anbarı necə partladıb? - Məxfi sənədlərin məhv edilməsində kimlərin əli olub? 15:26 — 30 yanvar, 2022Çin Rusiyaya dəstək olacaq? - Pentaqon açıqladı 13:37 — 29 yanvar, 2022"Əhmədinejad milli təhlükəsizliyə ziyan vurur" - "İran" qəzeti 13:09 — 28 yanvar, 2022Sərhəd toqquşmaları - Tikanlı məftilləri "qıran" Rusiyadır? 14:09 — 27 yanvar, 2022Rusiya imperializmini dayandırmaq üçün cəmi üç addım atmaq kifayətdir - ŞƏRH


8 gün İtaliyada: Florensiya, Neapol, Roma - TURİZM - Fins.az\n“Azsığorta” işçi axtarır – VAKANSİYA 20 OKTYABR “Azersun Holding” işçi axtarır – VAKANSİYA 20 OKTYABR Ən kiçik sensorlu telefon təqdim olundu- QİYMƏT 20 OKTYABR “ASAN Viza”nın əsasnaməsi təsdiqləndi-FƏRMAN 20 OKTYABR Neft ucuzlaşmaqda davam edir-SON HƏRRAC 20 OKTYABR Tale Heydərovdan sel basan otellə bağlı - AÇIQLAMA 20 OKTYABR Çoxmənzilli binaların təmirinə pul ayrıldı-SƏRƏNCAM 20 OKTYABR Bakı-Kazan avtobus reysi bərpa edilə bilər-TƏKLİF 20 OKTYABR Təkrar bazarda 1771 SOCAR istiqrazı satılıb 20 OKTYABR Bu plastik kartlarla həm xərcləyib, həm də qazanırsınız 20 OKTYABR Çörəyimizi yeyən səfirlər: “Dadlıdır” – BAKIDA “ÇÖRƏK FESTİVALI” 20 OKTYABR Ən bədbin insanlar bu ölkələrdədir 20 OKTYABR Dollar artdı – SABAHIN MƏZƏNNƏSİ 20 OKTYABR Elektron sığortanı yalnız agentlər satacaq – İSB-DƏN AÇIQLAMA 20 OKTYABR REPO əməliyyatlarının üstünlükləri açıqlanıb – İŞGÜZAR FORUM 20 OKTYABR 20 APREL 432\n8 gün İtaliyada: Florensiya, Neapol, Roma\n“Bir gün-bir şəhər” formatlı sərbəst turların öz qüsurları var. İlk növbədə, şəhərlərarası qatarlara, yaxud avtobuslara, muzey və qalereya, akvapark və attraksion parklarına əvvəlcədən bilet sifariş verməkdə. Heç vaxt bilmirsən təyin olunmuş vaxta mənzil başına çatacaqsan, yoxsa yenə hansısa görməli yerin qarşısında ilişib qalacaqsan. Onda da özündən küs. Belə məsələləri son anda həll etmək lazım gəlir. Bu da o deməkdir ki, ən yaxşı halda qənaət edə bilməyəcəksən, ən pis halda isə məlum olacaq ki, bilet qalmayıb.\nƏgər improvizasiya etməyə hazırsınızsa, ruhdan düşən deyilsinizsə və çətinliklərdən qorxmursunuzsa, buyurun, bəxtinizi sınayın! Ola bilsin ki, Florensiyada səhər gəzintisinə çıxdıqdan sonra günün qalan hissəsini Pompeyin xarabalıqlarına tamaşa edə, Neapolda nahar edib Roma Panteonuna gözəl mənzərə açılan restoranda şam yeməyi yeyə biləcəksiniz.\nBrunelleski qübbəsi və füsunkar Neapol\nİtaliya səyahətimizin coşqun üç günü arxada qalıb, fotoqrafla birgə baş çəkdiyimiz dörd şəhər – Milan, Komo, Paduya və Abano-Terme və bir yığın təəssüratı “8 gün İtaliyada: Milan, Komo, Paduya və Abano” adlı hekayətimizin birinci hissəsində bölüşdük (bax:).\nAbanonun su prosedurlarına başımız qarışdığından Florensiyaya yalnız axşama yaxın gəlib çıxdıq. Yaxşı ki, otel düz mərkəzdə yerləşən vağzaldan çox da uzaqda deyildi, odur ki, əşyalarımızı tələsik otel otağına qoyub dünyaya Leonardo da Vinçi, Mikelancelo, Dante və Qaliley kimi dühaları bəxş edən şəhəri gəzməyə cumduq.\nDüz otelin yerləşdiyi meydanda diqqətimizi XIV-XV əsrlərdə tikilmiş Santa-Mariya-Novella məbədinin orijinal binası cəlb etdi. Florensiyada ilk bazilik olan bu məbəd tezliklə şəhərin əsas dominikan kilsəsinə çevrilib. Bina onunla maraq doğurur ki, özündə qotik və İlkin İntibah memarlığı elementlərini birləşdirir və Florensiya üçün səciyyəvi olan üsulda üzlüklənib: tünd və ağ mərmərlə. Bir məhəllə o yanda yerləşən kafedral Santa-Mariya-del-Fyore kilsəsi də eyni üslubda tikilib. O, İlkin İntibah Florensiya memarlığı nümunələri arasında ən məşhurudur.\nYəqin ki, bu, İtaliyada gördüyüm əzəmətli kilsələr sırasında daha möhtəşəmidir. Divarların yaşıl və çəhrayı rənglərin müxtəlif çalarlı, ağ haşiyəli mərmər panellərlə üzlənməsi xüsusi fərqlilik yaradır. Çox gözəldir! Filippo Brunelleskinin nadir layihəsi üzrə yaradılan kilsənin qırmızı qübbəsi sanki bütün şəhərin üzərində qanad çalır və Florensiyanın ən tanınan rəmzidir. Qeyri-adi dərəcədə zərif və eyni zamanda, möhtəşəm kilsə 1296-dan 1436-cı ilədək tikilib və orta əsr memarlığı ənənələrini İntibah dövrünün inşaat prinsiplərindən ayıran özünəməxsus sərhəd olub.\nKilsənin ətrafında həyat qaynayır: hər yerdə fotokameralı turistlər vurnuxur, əldən zirək alverçilər yoldan keçənlərə satdıqları hər cür xırdavatı tərifləyirlər: əsasən selfi çubuqları və xırda suvenirlər. Addımbaşı qarşıya çıxan kafe və restoranların carçıları isə adamları İtaliya mətbəxinin yeməklərini dadmağa dəvət edirlər. Bu qarışıqlıqda kütlənin içindən özümüzə yol açanadək elə bir yağış başladı ki, bir neçə dəqiqədən sonra kilsə meydanı tamamilə boşaldı. Kimi yaxınlıqdakı kafedə, kimi avtobus dayanacaqlarının talvarları altında gizlənirdi, biz isə otelimizə qayıtdıq. Otağın pəncərəsindən yağışın yuduğu gözəl Florensiyanı seyr etdik. Yeri gəlmişkən, bu, Vezuvinin zirvəsində dondurucu yağışı nəzərə almasaq, leysana düşdüyümüz yeganə hal idi, amma bu barədə daha sonra.\nSəhər nahar yeməyimizi yeyib tələsik yenidən kilsə meydanına yollandıq və bir daha italiyalı memarların ustalığına heyran qaldıq. Sonra vağzala yollandıq. Ləngimək olmazdı, bir vaxtlar çoxqatlı vulkanik kül altında gömülən antik şəhər Pompeyin qazıntılarına baxmaqdan ötrü Neapolda akkreditasiyadan keçməli idik.\nQatarla üç saatlıq yol və biz ölkənin cənubunda, Kampaniya regionunda, Neapolun mərkəzi vağzalında – İtaliyanın ən koloritli şəhərlərindən birindəyik. Vağzalyanı meydanda Paduyada gördüyümüzdən də çox miqrant, xüsusən zəncilər var. Səki boyu hər yerdə improvizə edilən dükanlarda müxtəlif saxta brend mallar satılır. Deyilənə görə, işsiz miqrantlar neapolitan mafiyasının – Kamorranın xidmətinə keçib, bu əldəqayırma çanta, ayaqqabı və sairi də onların nəfinə satırlar.\nÜmumiyyətlə, Neapol çoxdan İtaliyanın ən kriminal yeri kimi ad qazanıb. Bilmirəm bu şayiələr həqiqətə nə dərəcədə uyğundur, amma şəhərdə keçirdiyimiz müddətdə heç bir kriminalyönlü hadisə ilə qarşılaşmadıq. Üstəlik, vağzal ətrafında və ona yaxın alatoran küçələrdə o ki var gəzib dolaşdıq. Bəli, miqrantlar çoxdur, amma Barselonada, Praqada, yaxud elə Romada olduğu qədər yox (buna sonradan şahid olduq). Miqrantların hər biri öz kiçik dünyasında yaşayır, əsasən öz həmvətənləri ilə ünsiyyətdə olur, turistlər isə heç veclərinə deyil. Neapolda bircə şeylə qarşılaşmaq xoşagəlməz idi: vağzalyanı meydanda üskük oynadanlarla. Kəşməkəşli 90-cı illər yadınıza gəlirmi!?\nBəlkə də bəxtimiz gətirdi, amma Neapolu yalnız yaxşı cəhətdən yadda saxladıq. Yeri gəlmişkən, Neapolda turistlər, gözlədiyimizin əksinə, xeyli çox idi. Əslində, bu ədalətlidir, axı burada doğrudan da xeyli görməli yer var. Bircə Pompey və Vezuvi nəyə desən dəyər!\nƏşyalarımızdan “xilas olmaq üçün” otelə baş vurandan bir neçə dəqiqə sonra vağzalda idik və Pompeyə yollanmağa hazır idik. Bilərəkdən şəhər vağzallarına ən yaxın otelləri seçməkdə yanılmışdıq. Çünki bu yerlər yüksək kriminal fonu ilə tanınırdı. İtaliyada vağzallar bir qayda olaraq şəhərlərin mərkəzində yerləşir, bu da rahatçılıq yaradır! Piyada gedib çatırsan, əsas görməli yerlər kimi. Vaxtın çoxunu isə biz qatarlarda keçirdik, nəinki otellərdə. Budur növbəti qatar bizi Pompeyə doğru aparır.\nQatarda sirk, yaxud Pompeyin sirləri\nHərçənd bu qatar hekayətimin əvvəlində yorulmadan təriflədiyim “Freccia”dan tam fərqli idi. Dəmiryolu vağzalından çıxan, çətin tələffüz olunan “Çirkumvizuviana” adlı qatarlar daha çox ağzınadək aborigenlərlə və ara-sıra turistlə dolu hansısa hind filminin rekvizitini xatırladırdı. Bu koloriti dayanacaqların birində vaqona minən qaraçı ailəsi artırırdı. Basa-basa baxmayaraq, ata-qaraçı vaqonun ortasına arabacıq üzərindəki dinamik sürüşdürdü, onu var-gücü ilə işə saldı və hansısa latın amerikan motivi səsləndi və ritmə uyğun qaval döyəclənməyə başladı. Bu zaman azyaşlı qaraçı uşaq əlindəki parçla cərgələrin arası ilə özünə yol açırdı. Bu mərəkə bitdikdə, qaraçılar vaqonu tərk etdikdə fikirləşdim ki, bu italiyalılar əcəb tolerantdırlar. Belə “artist”ləri sonradan Roma metrosunda da müşahidə etdik. Ümid edirəm, bu “dəb” Bakıya gəlib çıxmayacaq.\nNəhayət, Neapoldan Sorrentoya gedən qatar bizi “Pompei Scavi” stansiyasına gətirib çıxardı və biz rahatlanaraq vaqondan endik. Xatırladaq ki, qədim Poma şəhəri Pompey Vezuvinin 79-cu ildəki püskürməsi nəticəsində məhv olub. Bu gün onun qazıntılarının getdiyi yerdə açıq hava muzeyi fəaliyyət göstərir və o, UNESCO-nun Dünya Mədəni İrsi Siyahısına daxil edilib.\nPompey, antik olsa da, şəhərdir və onu bir neçə saat ərzində gəzib-dolaşmaq qeyri-mümkündür. Yaxşı vəziyyətdə qalmış bir çox görməli yerlərə saatlarla baxmaq olar. Buna görə də Pompeyə səyahətə bütöv bir gün ayırmaq gərəkdir. Muzeyin bir neçə giriş-çıxışı var. Biz onlardan birindən – “Porta Milana”dan istifadə etdik, şəhəri tərk edərkən isə başqasından – “Piazza Edesa”dan çıxdıq. İstifadəmizdə olan üç saat ərzində şəhərin ancaq kiçik bir hissəsini seyr edə bildik.\nLakin əminliklə deyə bilərəm ki, bu, bütün səfər boyu İtaliyanın tarixi keçmişinə ən həyəcanlı ekskurs idi. Xəyalən keçmişə dalma effekti yüz faizlidir. Bir neçə min insanın ölümünə səbəb olan faciə şəhəri demək olar ki, dəyişməz halda saxlayıb. Onun küçə və meydanları ilə gəzişib, patrisi saraylarına və sadə sakinlərin evlərinə daxil olanda, siz sanki zaman maşınında iki min il əvvələ gedib çıxırsınız. Məbədlər və termal bulaqlar, mağaza və çörəkxanalar, yeməkxanalar və emalatxanalar hələ də qalmaqdadır. Şəhərin daş döşənmiş küçələrində araba təkərlərinin açdığı cığırları, yolların kənarında, bordürlərdə isə atların yüyənini bağlamaq üçün olan dəlikləri – özünəməxsus qədim “parkinq”i görmək olar. Çoxsaylı içməli su fəvvarələri şəhər sakinlərinin minlərlə toxunuşundan təmizlənib, amfiteatrların divarları isə yəqin ki, hələ də tamaşaçı alqışlarını xatırlayır. Divarlardakı freskalar, məişət əşyaları, əmək alətləri – hər şey o dövrün sakinlərinin həyat tərzi və mədəniyyətindən xəbər verir.\nPompey qazıntıları hələ 1748-ci ildə başlayıb, amma şəhər ərazisinin 20 faizindən çoxu hələ də torpağın altındadır. Burada bu gün də müxtəlif tədqiqatlar və bərpa işləri gedir.\n1870-ci ildə arxeoloq Cüzeppe Fiorelli aşkarlayıb ki, vulkanik kül altında qalmış insan və heyvan bədənlərinin yerində boşluqlar yaranıb. Bu boşluqlara gips tökərək püskürmə qurbanlarının ölümqabağı pozalarını bərpa etmək mümkün olub. Bu gün bu dəhşətli “heykəllər” ümumi baxışa qoyulub.\nAmma Pompey Vezuvinin məhv etdiyi yeganə şəhər deyil. Bədbəxtliyi Pompeylə bölüşən qonşu Herkulanum və Stabii də tonlarla kül altına gömülüb. İlkin olaraq Pompeylə yanaşı Herkulanumun qazıntılarına da baş çəkmək istəyirdik, lakin bu şəhərlərin miqyaslarını və məhdud vaxt çərçivələrini nəzərə alaraq, təəssüf ki, bunu edə bilmədik. Halbuki dərhal kül altında qalmış Pompeydən fərqli olaraq, Herkulanum əvvəlcə piroklastik axına (lavaya) məruz qalıb. Buna görə də burada yalnız canlı materiallar – parçalar, oduncaq və hətta papirus bükülüləri qalmaqdadır. Pompey, yaxud Herkulanum qazıntılarına baş çəkərkən bələdçi ilə ekskursiyaya görə xərcə düşməkdən çəkinməyin, ya da kassadan audibələdçi götürün (birnəfərlik 6,5 avro, ikinəfərlik və daha çox adama 5 avro), xeyli maraqlı şey öyrənəcəksiniz. Əlavə edim ki, Pompeyə bilet gün ərzində etibarlıdır. Adambaşına 11 avro. Herkulanuma biletin dəyəri də elə bu qədərdir. Pompey-Herkulanum-Stabiiyə 3 günlük vahid bilet də (20 avro) almaq olar.\nPompey qazıntıları zonasından çıxışda çoxlu suvenir dükanları var. Orada hamısı bu kabus şəhərdə keçirilən vaxtı xatırlatmalı olan müxtəlif növ əşyalar almaq olar. Piştaxtalarda lupinariyaların (fahişəxanalar) divarlarında aşkarlanan böyük sayda erotik xarakterli freska təsvirləri olan açıqcaları görmək heç xoş deyildi. Hər tərəfdə ekskursiyaya gətirilən uşaqlar, məktəblilər qaynaşır, burada da ki... Yeri gəlmişkən, bu birmənalı olmayan artefaktların orijinalları Neapol Arxeoloji Muzeyinin “gizli otağında” saxlanılır. Bu muzeyə də baş çəkməyə dəyər. Ən azı ona görə ki, burada qazıntılar zamanı tapılan çoxlu dəyərli tapıntı, o cümlədən Makedoniyalı İsgəndərin III Dara ilə döyüşünü əks etdirən məşhur mozaika seyrə çıxarılıb.\nQərara gəldik ki, Neapolun ətraf yerləri ilə tanışlığı davam etdirək və səhər nəhəng və dəhşətli Vezuvi vulkanının kraterinə qalxaq. Hələliksə təkərlərin taqqıltısı altında bizi Pompeydən uzaqlaşdıran qatarda gərgin gündən sonra kəmərimizin altını harada bərkitmək haqda düşünürdük.\nUlduz pitsası, yaxud Vezuvinin zirvəsinə toxunmaq\nNabələd şəhərdə “çörəkli yerlər”in axtarışı üçün daha çox sınanmış üsul yerlilərlə dil tapmaqdır. Otelimizin qeydiyyat masası arxasındakı orta yaşlı italiyalı “Neapolun harasında yaxşı pitsa yemək olar” sualına ucadan “Mamma mia, hər yerdə!” deyə cavab verdi. Sonra da sirrini bizimlə bölüşdü. Otelin yaxınlığında düz iki pitseriya var. Orada pitsanı yüz il əvvəl olduğu kimi bişirirlər.\nİlk pitseriya – “L`Antica Pizzeria da Michele”ni çətinlik olmadan tapdıq, dəmiryolu vağzalından iki məhəllə o yana idi. Sakitcə içəri keçdik, adam yetərincə çox idi, amma boş yerlər vardı. Az sonra bizə pitseriya işçisi yaxınlaşdı və sifarişi qəbul etdi. “Da Mikele”nin menyusunda pitsanın yalnız iki növü – “marqarita” və “marinara” vardı, bir də kolaya və fantaya bənzər içkilər.\nDivarlarda pitseriyanın banilərinin solğun fotoları, qəzet kəsikləri, arada-bərədə burada olmuş məşhurların fotoları: Dieqo Maradona, Culiya Roberts... Elə bu vaxt ağlıma gəldi: paho, bu, Culiya Robertsin iştirakı “Ye, Dua et, Sev” filminin çəkildiyi həmin o pitseriyadır! Bilirəm, o filmə baxmısınız!\n“Da Michele” ailə pitseriyası 1870-ci ildən fəaliyyət göstərir və bu günədək ənənələr gözlənilir: nazik xəmiri yaymırlar, havaya atıb əllə çevirirlər, ocaqda odun yandırılır, reseptlər müstəsna olaraq klassikdir. “Marqarita” pitsasına – tomat, motsarella, bazilik və zeytun yağı, “Marinara” isə tomat, sarımsaq, zeytun yağı və oreqano daxildir.\nÇoxları deyir ki, buradakı pitsa dünyada ən dadlıdır. Nə deyə bilərəm, dadlıdır, mübahisəyə yer yox. Pitsadan başım elə də çıxmır, onu hərdən bir sifariş edirəm, lakin burada yediyim xoşuma gəldi. İçi də bol, özü də böyük, qiyməti də sevindirir – 4-4,5 avro (şimalda bundan baha idi). Növbəti gün biz yola iki qutu pitsa götürmək üçün yenidən qayıtdıq. Bu dəfə biz tamam başqa mənzərənin şahidi olduq – içəri adamlarla dolmuşdu, iyirmi adam isə girişin qarşısında növbə gözləyirdi. Menecer içəri keçmək istəyənlərə nömrə paylayırdı. Yerlər boşalan kimi adamların yeni dəstəsini içəri buraxırdılar. Xoşbəxtlikdən, pitsanı özü ilə aparmaq istəyənləri növbədənkənar buraxırdılar. Lakin bunun qiyməti baha – 5 avro idi. Bu, yəqin ki, karton qutuya görə idi.\nHəmin axşam biz “da Michele”də şam etdikdən sonra digər məşhur “Gino Sorbillo” pitseriyasına getdik. Onun haqqında bizə oteldə danışmışdılar. 1935-ci ildən pitsa bişirilən bu məkanı da asanlıqla tapdıq. İçəri keçmədik, çünki yemək istəmirdik, lakin buranın menyusunda pitsanın altı növünün olması nəzərimizdən qaçmadı.\nSiz bilən otelə qayıdan zaman Neapolun dar küçələri ilə tələsmədən gəzərkən gözəçarpmaz küçələrin birində kimi görsək yaxşıdır? “Oryol i Reşka” verilişinin aparıcısı Janna Badoyevanı. Yanında bir qız, ola bilsin ki, prodüserdir və fotokameralarla ətraf binaları, divarları, qraffitiləri, zibil çənlərini lentə alan oğlanlar var idi. Görünür ki, çəkiliş üçün natura seçirdilər. Mənim “Yəqin ki, siz “Oryol i Reşka” verilişinin yeni buraxılışını hazırlayırsınız” sualıma fotoqraf ləngiyərək “Ola bilər”ə oxşayan bir cavab verdi. Janna rus dilini eşidərək döndü, sonra isə addımını sürətləndirdi. Axşamdan keçmişdi və biz qərara aldıq ki, gün ərzində, ehtimal ki, yorulmuş və yoldan keçənlərin diqqətini cəlb etmək istəməyən adamları sorğu-sualla bezdirməyək. Təkcə onu gördük ki, qrup diqqəti cəlb etməyən “Tandem” kafe-bara, ola bilsin ki, yemək üçün, ola da bilsin, verilişin növbəti buraxılışlarından birində yayımlanacaq süjet çəkmək üçün daxil oldu.\nQarşıda bizi gərgin gün gözləyirdi. Səhərdən Vezuvi dağına getmək, sonra isə Romaya – marşrutumuzun final məntəqəsinə qayıtmalı idik. Alaqaranlıqdan Çirkumvizuviana vağzalına yola düşdük. Orada bizi Pompeyə aparmış koloritli qatara əyləşdik, ancaq bu dəfə başqa dayanacaqda – “Ercolano”da (Herkulanum) düşdük.\nİnsanlar, əlbəttə ki, Vezuviyə tək deyil, qruplarla gəlirlər və ekskursiya ödənişlidir. “Ercolano” stansiyasında turistik ofis var. Burada arzu edənləri (onlar isə çoxdur) dağın 1000 metr yüksəkliyindəki piyada cığıradək aparan avtobus biletləri (gediş-qayıdış 10 avro) satılır. Cığırdan kraterə qədər 200 metrdən çox yolu özün qət etməlisən. Vezuvi təbiət qoruğunadək təxminən yarım saatlıq avtomobil yolu meyvə bağlarının, üzümlüyün və şam meşəsinin uzandığı mənzərəli yerlərdən keçir.\nQeyd etmək lazımdır ki, Vezuvi bu gün də kontinental Avropada fəaliyyətdə olan yeganə vulkandır və olduqca təhlükəlidir. Püskürdükdən sonra Pompeyi dağıtmış vulkan digər çoxsaylı qurbanlara da səbəb olub. Məsələn, 1805-ci ildə Vezuvinin püskürməsi nəticəsində Neapolun böyük hissəsi dağılıb, təxminən 26 min insan məhv olub. Vulkanın son tarixi püskürməsi 1944-cü ildə baş verib və yenə də çoxlu insan tələfatına səbəb olub. Bu gün vulkanın şimal-qərb yamacında 600 metr hündürlükdə vulkanoloji rəsədxana yerləşir.\nPiyada cığırına düşdükdən sonra ekskursantlara bir saat vaxt verilir. Bu, kraterə qalxmaq və avtobusa qayıtmaq üçün kifayətdir. Nəhəng Vezuvi vulkanının görkəmi, əlbəttə, tamaşaçılarda güclü təəssürat oyadır. Vulkanın sönmədiyini göstərən tüstünün necə burulduğunu görmək olar.\nDağın başı Neapoldan soyuqdur, külək əsir, yağış çiləyir, ona görə də bura gələndə isti geyinin. Lakin yuxarıdan Neapol, Herkulanum, Pompey və digər tarixi və müasir yerlərlə açılan cəlbedici mənzərəni görmək xatirinə bura qalxmağına dəyər.\nDağa qalxdıqdan sonra titrəyə-titrəyə, lakin sevinclə Neapola dönürük, komfortlu “freççia” bizi oradan Əbədi şəhərə aparacaq.\nRoma tətilləri: Kolizey, espresso və dondurma\nRoma bizi əla hava və turist izdihamı ilə qarşıladı. Axır ki, çiyində çanta ilə qatarı dəyişərək heç yerə tələsmək lazım deyil. Romada səyahətimizin üç final gecəsini qalacaqdıq.\nƏlbəttə ki, birinci olaraq Kolizeyə yönəldik. Başqa necə ola bilərdi?! Şəhər vağzalları ərazisində otel seçmək ənənəsi burada da dadımıza yetişdi. Romanın mərkəzi Termini vağzalından Kolizeyədək piyada 15 dəqiqəyə çatmaq olar.\nKolizey 50 min adamlıq tutumu ilə bütün antik dünyanın ən böyük amfiteatrıdır. 1349-cu ildə Romada güclü zəlzələ nəticəsində tikilinin bir hissəsinin dağılmasına baxmayaraq, bu gün də görkəmi ilə adamı heyrətləndirir. Amfiteatrın tikintisi eramızın təxminən 70-72-ci illərində Flavi sülaləsi tərəfindən başlanıb və 8 ildən sonra Titin dövründə başa çatıb. Bu monument biz onu görən vəziyyətdə, yəni axşam işıqlarının şöləsi altında xüsusilə gözəldir. Əlbəttə, nə vaxtsa ağ travertin plitələrlə üzlənmiş Kolizey bu gün bir o qədər də ehtişamlı görünmür, lakin keçmiş əzəmətin bir hissəsini qaytarmağa çalışırlar. 2013-cü ilin yayından bu günədək amfiteatr metal pilləkənlərlə əhatə olunub. Roma administrasiyası binanı bərpa edir və gələn il başa çatdıracağını vəd edir. Maraqlıdır ki, işlərin sponsoru İtaliyanın ayaqqabı, çanta və aksessuar istehsal edən “Tod's Group” şirkətidir. Şirkət binanın bərpasına 25 milyon avro ayırıb. İşlərdə Bərpaçılıq İnstitutu tərəfindən bəyənilmiş smoq və çirki su buxarı ilə təmizləmə metodundan istifadə edilir. Bundan başqa, şimal və cənub fasadların tağları, qalereyalar, yeraltı tikililər bərpa edilir. Bərpadan sonra tamaşaçılar üçün meydan 25 faiz genişlənəcək. Kompleks bu gün də açıqdır, lakin buraya bilet kassaları işləyən zaman gəlmək lazımdır.\nƏgər Kolizeydən 100 metr aralansan, Qədim Roma xarabalıqlarını görmək olar. Hər şeydən əvvəl, bu Roma forumu və ya meydanı və onun yanında olan məbədlər, tağlar, bazilika və s. tikililərdir. Onlara portikin üstündən də tamaşa etmək olar, habelə aşağı düşmək və dağılmış imperiyanın xarabalıqlarını gəzmək olar. Yeri gəlmişkən, Kolizeyə giriş bileti Roma forumunda da qüvvədədir.\nForumda gəzərək siz hiss olunmadan Venesiya meydanına çıxacaqsınız. Meydanın adı bu ərazidə yerləşən eyniadlı sarayla bağlıdır. Lakin meydanın ən görkəmli yeri Vittoriano abidəsidir. Bu ad birləşmiş İtaliyanın ilk kralı II Viktor Emanuelin şərəfinə qoyulub. 1885-1935-ci illərdə tikişmiş bu təmtəraqlı kompleks Qədim Roma memarlığı ruhundadır, kompleksə kralın at üstündə 12 metrlik heykəli də daxildir.\nVenesiya meydanından mərkəzi küçələr – Viktor Emmanul prospekti, Dörd noyabr, Via del Korso küçələri, şəhər əhalisinin və turistlərin gəzdikləri digər məşhur küçələr ayrılır. Meydanın ətrafını gəzərək qədim və müasir görməli yerlərə baş çəkmək olar. Məsələn, eramızın 126-cı ilində tikilmiş məşhur Panteona piyada bir neçə dəqiqəyə çatmaq olar.\nMən haqqında eşitdiyim “Sant Eustachio” qəhvəxanasını tapmağı yaddan çıxarmadım. Bu qəhvəxananı hər bir romalı və İtaliyanın paytaxtına gələn turistlərin çoxu tanıyır. Niyə də tanımasınlar, qəhvəxana 1938-ci ildən işləyir və buraya xeyli məşhur adamlar gəlib. Məsələn, keçən əsrdə ABŞ-ın dövlət katibi Henri Kissincer bura ətirli və tünd qəhvə içmək üçün gəlib. Deyildiyi kimi, qəhvəxanada bu gün də şəhərin ən dadlı qəhvələrindən biri verilir. Bəs necə - espresso çox gözəldir! Belə qatı və hündür köpük heç vaxt görməmişəm - onu qaşıqla yemək mümkün idi! Belə yerdə yola yarım kilo təzə qızardılmış dənəvər qəhvəni necə almayasan?!\nMən digər məşhur "Gelateria Della Palma" kafe-dondurma yerinə gedərək yerli təamları dadmağı davam etdirməyi qərara aldım. Bu yer müştəriyə seçmək üçün 150 növ soyuq təam təklif edilməsi ilə məşhurdur. Püstəli və qaymaqlı dondurma çox gözəl idi.\nQurman zövqündən alış-veriş məsələlərinə keçək. Mənə getdiyim bu və ya digər ölkənin brendləri ilə tanış olmaq həmişə maraqlıdır. Elə Romada da Panteon ərazisində “Laura Tonatto” kiçik parfümeriya butiki gördüm. Məlum oldu ki, Laura Tonatto təkcə İtaliya ticarət evinin deyil, həm də dünyanın ən məşhur parfyumer qadınlarından birinin adıdır. O, Qras və Misirin ən nüfuzlu ətriyyat universitetlərindən birində təhsil alıb. Laura Tonatto selektiv brendi 2001-ci ildə yaradılıb, həm kişilər, həm də qadınlar üçün nəzərdə tutulub. Butikin müdiri dedi ki, onlar Qrasın ən yaxşı təbii cövhərlərindən istifadə edir və onu İtaliyada əllə emal edir və qablaşdırırlar. Mənim diqqətimi ərəb bazarı üçün hazırlanmış şərq aqar ətirləri (Misir məktəbi təsirini göstərir) cəlb etdi.\nNövbəti gün İtaliya paytaxtının ən böyük ticarət mərkəzlərindən birində - üç yüzədək məşhur və bir o qədər də tanınmayan firmaların mağaza və butikləri olan Euroma2-də olduq. Azərbaycanda təmsil olunmayan brendlər sırasında “B ltd”, “Hermitage”, “Piazza Italia”, “Doppelganger”, “Dan John”u qeyd etmək olar.\nTicarət mərkəzinin aşağı mərtəbəsində hipermarketdə cəlbedici qiymətlərə italyan şokoladı, spaqetti və ona tökməyə sous, zeytun yağı, pendir və digər məhsullar almaq olar.\nSon söz əvəzi və ya onların adətləri\nƏlavə edək ki, Romada biz Vatikana da baş çəkdik və Müqəddəs Pyotr Kilsəsinə gedə bildik. Bura giriş pulsuzdur. Deyirlər, burada növbə kilometrlərlə olur. Lakin görünür ki, bizim bəxtimiz gətirdi, kiçik növbə on beş dəqiqəyə “yox oldu” - bu mövsümarası səyahətlərin üstünlüyüdür.\nRomanın digər görməli yerləri - İspan pilləkəni və Trevi fəvvarəsi 2015-ci ilin noyabrınadək bərpa üçün bağlı idi. Lakin bu, Trevi fəvvarəsinə qəpiklər atmağa mane olmadı. Artıq bir neçə gündən sonra – noyabrın 5-də Romanın ən böyük fəvvarəsi - hündürlüyü 25,9 metr və eni 19,8 metr olan fəvvarə öz gözəlliyi ilə şəhərlilərin “ixtiyarında” idi.\nİtaliyalıların özləri haqqında da bir neçə kəlmə demək istəyirəm. Müşahidələrimə görə, onlar çox səmimi və xeyirxah adamlardır. Həmişə gülərüz və qayğıkeşdirlər, sizi səbirlə dinləyəcəklər və turistin bu və ya digər sualına cavab verəcəklər.\nİtaliyalıların məzəli cəhətlərini də gördük. Məsələn, kişilər xoşladığı musiqini fitlə səsləndirməyi sevirlər. Əgər bizdə çox mahnı oxuyurlarsa, burada çox fit çalırlar - dayanacaqda, avtobus sükanı arxasında, bir sözlə harada gəldi.\nİtaliyada adam içində burnunu silmək də eyib sayılmır. Biz dəfələrlə nəzakətli kişi və qadının nəqliyyatda, mağazada və digər ictimai yerdə ucadan fınxırdığını gördük. Daha bilmirəm, bu təsadüfdür, ya milli xüsusiyyətdir.\nDigər müşahidələrdən: italyanlar iti çox sevir, özü də bir deyil, birdən bir neçəsini və müxtəlif cinsdən saxlayırlar. Şəhərin küçələrində çixuaxadan tutmuş çoban itinədək rast gəlmək olar. Gigiyena məsələsində isə hər şey əladır: it sahibləri heyvanların zibillərini atmaq üçün özləri ilə torba gəzdirirlər.\nBir sözlə, İtaliyaya gəlin və özünüz üçün daha çox maraqlı şeylər kəşf edəcəksiniz! Lakin bütün İtaliyanı yeddi-səkkiz günə görməyə cəhd etməyin. Bu, yemək yox, barmaqlamaq olacaq. İtaliyanın hər şəhərində olmaq üçün ən azı üç-dörd gün, Roma üçün isə bir həftə bəs etməz. İtaliyaya dəfələrlə qayıtmağına dəyər və o zaman, ola bilsin ki, ölkə sizə öz sirlərinin az bir hissəsini açar.\nEmil Eyyubov © Materiallardan istifadə edərkən hiperlinklə istinad olunmalıdır\n20 OKTYABR 1313\nRusiyada dollar bahalaşdı\n20 OKTYABR 218\nAzərbaycan sementi Rusiya bazarına çıxacaq – AÇIQLAMA\n20 OKTYABR 517\nÜlviyyə Müzəffərovaya dəstək olaq – YARDIM KAMPANİYASI\n20 OKTYABR 433\nExcel üzrə Master Class – ÖDƏNİŞSİZ TƏLİM\n20 OKTYABR 391\nKiçik mobil telefonlar yenidən dəbə minib\n20 OKTYABR 109\nRoma Papasının iqamətgahı muzey olacaq\n20 OKTYABR 279\n«Barmaq izinin surətini çıxarırlar» – BANKOMATLARA TƏHLÜKƏ\n20 OKTYABR 379\n«Bu xəstəlik sığorta paketinə daxil deyildi» – SIĞORTA MÜBAHİSƏSİ\n20 OKTYABR 1342\nAzərbaycanda “Lexus”lar niyə bahadır? – 26 MİN DOLLARLIQ FƏRQ\n20 OKTYABR 571\nBakı küçələrindən biri nəqliyyat üçün – BAĞLANDI\n20 OKTYABR 518\nCash Back nədir?\n20 OKTYABR 804\nBunu özümüz etsək! – MİLYONLAR BİZƏ QALAR\nVakansiya “Azsığorta” işçi axtarır – VAKANSİYA\nVakansiya “Azersun Holding” işçi axtarır – VAKANSİYA\nİKT Ən kiçik sensorlu telefon təqdim olundu- QİYMƏT\nTurizm “ASAN Viza”nın əsasnaməsi təsdiqləndi-FƏRMAN\nBirja Neft ucuzlaşmaqda davam edir-SON HƏRRAC\nTurizm Tale Heydərovdan sel basan otellə bağlı - AÇIQLAMA\nSosium Çoxmənzilli binaların təmirinə pul ayrıldı-SƏRƏNCAM\nNəqliyyat Bakı-Kazan avtobus reysi bərpa edilə bilər-TƏKLİF\nBirja Təkrar bazarda 1771 SOCAR istiqrazı satılıb\nBank Bu plastik kartlarla həm xərcləyib, həm də qazanırsınız\nTurizm Çörəyimizi yeyən səfirlər: “Dadlıdır” – BAKIDA “ÇÖRƏK FESTİVALI”\nSosium Ən bədbin insanlar bu ölkələrdədir\nBank Dollar artdı – SABAHIN MƏZƏNNƏSİ\nSığorta Elektron sığortanı yalnız agentlər satacaq – İSB-DƏN AÇIQLAMA\nBirja REPO əməliyyatlarının üstünlükləri açıqlanıb – İŞGÜZAR FORUM\nDünya Rusiyada dollar bahalaşdı\nBiznes Azərbaycan sementi Rusiya bazarına çıxacaq – AÇIQLAMA\nSağlıq Ülviyyə Müzəffərovaya dəstək olaq – YARDIM KAMPANİYASI\nKadr işi Excel üzrə Master Class – ÖDƏNİŞSİZ TƏLİM\nİKT Kiçik mobil telefonlar yenidən dəbə minib\nTurizm Roma Papasının iqamətgahı muzey olacaq\nİKT «Barmaq izinin surətini çıxarırlar» – BANKOMATLARA TƏHLÜKƏ\nSığorta «Bu xəstəlik sığorta paketinə daxil deyildi» – SIĞORTA MÜBAHİSƏSİ\nAvto Azərbaycanda “Lexus”lar niyə bahadır? – 26 MİN DOLLARLIQ FƏRQ\nNəqliyyat Bakı küçələrindən biri nəqliyyat üçün – BAĞLANDI\nBank Cash Back nədir?\nBiznes Bunu özümüz etsək! – MİLYONLAR BİZƏ QALAR\nSosium Prezidentin sakinlərlə dialoqu – TAM MƏTN\nNəqliyyat Azərbaycandan Rusiyaya yeni reyslər açılacaq\nBiznes Turist kimi gəlsinlər, sonra burada biznes açsınlar\nƏmlak\tFərdi evlərin qeydiyyatı asanlaşdı - KUPÇA VERİLƏCƏK\nSosium\tSosial yardım almaq istəyənlərə “ELEKTRON TƏLƏ” 19.10.2016\nİlham Əliyevin müsahibəsinin – TAM MƏTNİ


Mərkəzi Bankdan Marja-ya daxil olmuş açıqlamada bidirilir ki, bu qərar inflyasiyanı hədəf çərçivəsində saxlamaqla (4±2%) məcmu tələbin dəstəklənməsinə və bununla da bərpa prosesinin sürətləndirilməsinə yönəldilmişdir. Uçot dərəcəsinin qəbul olunan səviyyəsi qısa və ortamüddətli dövrdə inflyasiya proseslərinin dinamikasını nəzarətdə saxlamağa imkan verir.\nBu qərar 18 sentyabr 2020-ci ildən qüvvəyə minir.\nMərkəzi Bankın İdarə Heyətinin faiz dəhlizinin parametrləri barədə növbəti qərarı 2020-ci il oktyabr ayının 30-da ictimaiyyətə açıqlanacaq və bununla bağlı mətbuat konfransı keçiriləcəkdir.\nSON 6 İCLASDA UÇOT FAİZ DƏRƏCƏSİ 4 DƏFƏ AZALDILDI\n2020-ci ildə Mərkəzi Bankın İdarə Heyətinin artıq 6 dəfə iclası keçirilib.\n18 Sentyabr 2020-ci il tarixində keçirilmiş iclasda İdarə Heyəti uçot dərəcəsinin 6.75%-dən 6.5%-ə endirilməsi haqqında qərar qəbul etmişdir.\nuçot dərəcəsi faiz Mərkəzi Bank


“Dövlət və din: dəyişən dünyada tolerantlığın gücləndirilməsi” Birinci Beynəlxalq Bakı Forumunun iştirakçılarına\n19 dekabr 2012, 16:15\nSizi “Dövlət və din: dəyişən dünyada tolerantlığın gücləndirilməsi” Birinci Beynəlxalq Bakı Forumunun iştirakçılarını ürəkdən salamlayır, hamınıza ən xoş arzu və diləklərimi yetirirəm.\nAyrı-ayrı dövlətlərdə dini siyasətlə məşğul olan rəsmi hökumət nümayəndələrinin, nüfuzlu beynəlxalq təşkilatların və aparıcı elmi-tədqiqat mərkəzləri təmsilçilərinin, görkəmli din xadimlərinin Azərbaycanda bir araya gəlməsini təqdirəlayiq hal hesab edirəm. Qloballaşma prosesinin sürətləndiyi müasir dünyada gedən mürəkkəb etno-siyasi proseslərdə dinin yeri və rolu, beynəlxalq münasibətlərdə və cəmiyyət həyatında din amili, bəşəriyyətin gələcək taleyi naminə mədəniyyətlərarası dialoq kimi qlobal məsələlərin müzakirəsi xüsusi əhəmiyyət kəsb edir. Zəngin mədəni-mənəvi irsə, çoxəsrlik tolerantlıq ənənələrinə, nümunəvi dövlət-din münasibətləri modelinə malik olan və fərqli sivilizasiyaların qovşağında yerləşən Azərbaycanın belə müzakirələrə ev sahibliyi etməsi təsadüfi deyildir. Hazırda mütərəqqi dünyada demokratik dəyərlərdən biri kimi qəbul edilən etnik-dini tolerantlıq Azərbaycan cəmiyyətinin nümunəvi birgəyaşayış normasına çevrilmişdir. Məmnuniyyət hissi ilə qeyd etmək istəyirəm ki, Azərbaycanda tarixən heç vaxt milli və dini zəmində ayrı-seçkilik və qarşıdurma baş verməmiş, qarşılıqlı etimada və hörmətə əsaslanan mütərəqqi milli-mədəni və dini münasibətlər mövcud olmuşdur. Ayrı-ayrı etiqad və inanclara malik etnosların yüz illərlə əmin-amanlıq şəraitində yaşamasında, etnik-mədəni müxtəlifliyin günümüzədək qorunub saxlanmasında bizim xalqımıza xas olan humanizmin və multikulturalist dəyərlərin müstəsna rolu vardır.\nÇoxmillətli və çoxkonfessiyalı dövlət kimi Azərbaycan Respublikası bu gün dünya birliyinə hərtərəfli inteqrasiya siyasəti həyata keçirir, beynəlxalq aləmlə qarşılıqlı münasibətlərin, ikitərəfli və çoxtərəfli əməkdaşlıq əlaqələrinin inkişafına mühüm əhəmiyyət verir. Azərbaycan hökumətinin din siyasəti demokratik dövlət quruculuğu kursuna, eləcə də dövlət-din münasibətlərinin milli-mənəvi və hüquqi müstəvidə tənzimlənməsi prinsipinə əsaslanır. Ölkədə mövcud ictimai-siyasi sabitlik, vətəndaş həmrəyliyi və etnik-dini dözümlülük mühiti mütərəqqi tarixi ənənələrdən bəhrələnən milli siyasətin məntiqi nəticəsidir. Əminəm ki, Bakı Forumunda sürətlə dəyişən dünyada tolerantlığın gücləndirilməsi, universal mənəvi dəyərlərin beynəlxalq hüquq prinsipləri ilə uzlaşdırılması, dini zəmində ekstremizmə və ayrı-seçkiliyə qarşı birgə mübarizə yollarının araşdırılması, fərqli dinlərin və mədəniyyətlərin daşıyıcısı olan insanlar arasında dialoq və qarşılıqlı anlaşmanın bərqərar edilməsi kimi aktual problemlər ətrafında konstruktiv fikir mübadilələri aparılacaq və səmərəli tövsiyələr səsləndiriləcəkdir.\nBu xeyirxah və gərəkli fəaliyyətinizdə hər birinizə cansağlığı, Beynəlxalq Forumun işinə uğurlar arzulayıram.


Xaricde Teqaudlu Tehsil Almaq | Xaricdetehsil.biz🎓\nXaricde teqaudlu tehsil almaq mümkündür.\nXaricde teqaudlu tehsil almağa bu günlərdə əksər gənclərimiz can atır. Bu gənclərimiz üçün həm unudulmaz tələbəlik təcrübəsi, həm yüksək keyfiyyətli təhsil və xarici şirkətlərdə iş təcrübəsi şansı, həm də xüsusi həyat təcrübəsi, situasialara, həyata yeni baxış açısı qazanmaq şansı verir. Xaricde teqaudlu tehsil maddi qayğılar yaşamadan, qayğısız formada gənclərin təhsil və tələbəlik həyatlarına, şəxsi inkişaflarına fokuslanmasına şərait yaradır.\nXaricde teqaudlu tehsil almaq üçün nə etməliyik?\nİlk öncə qeyd edək ki, dil biliyinin olması xaricde teqaudlu tehsil almaq üçün çox önəmlidir. Əsasən xaricde teqaudlu tehsil almaq istəyən gənclər ingilis dilində təhsil almağa üstünlük verirlər. Universitetlərə və təqaüdlərə müraciət edərkən dil bilik səviyyənizi sübut edən beynəlxalq sertifikat tələb olunacaq, bu ingilis dili üçün IELTS və ya TOEFL sertifikatıdır. Əgər magistr təhsili almaq istəyirsinizsə ortalamanızın yüksək olması həmçinin çox önəmlidir. Əlavə olaraq Xaricde teqaudlu tehsil almaq üçün müraciət zamanı müraciət olunan yerin tələblərindən asılı olaraq CV (Curriculum vitae), tövsiyyə məktubu (Letter Of Reference), motivasiya məktubu (Motivation Letter) və s. təqdim edilməlidir.\nXaricde teqaudlu tehsil almaq üçün müraciət prosesi necə aparılır?\nXaricde teqaudlu tehsil almaq üçün adətən ilk olaraq ixtisasa uyğun universitetlər seçilir və tələb olunan sənədlər hazırlanaraq müraciət olunur. Universitetdən qəbul alındıqdan sonra təqaüd proqramlarına müraciət olunur. Xaricde tehsil proqramlari, xaricde teqaudlu tehsil haqqında məlumat əldə etmək istəyirsinizsə bizə – Xaricdetehsil.biz komandasına müraciət edə bilərsiniz.\nHansı ölkədə Xaricde teqaudlu tehsil ala bilərəm?\n– Xaricde teqaudlu tehsil ala biləcəyiniz ölkələr;\nİsveç və daha bir çox ölkələr\nXaricde teqaudlu tehsil almaq sizin bu ölkədə yaşamağınızı daha da asanlaşdıracaq. Beləliklə həm yaşamaq üçün xərcləriniz qarşılanacaq, həm də başqa ölkənin təhsilindən faydala biləcəksiniz.\nHabiba Babayeva 03 Aprel 2020 16:21 03 Aprel 2020 16:21 1\nAvropada Təhsil İtaliyada Təhsil Macarıstanda Təhsil Tehsil imkanlari\nVuqar Vuqar 07/04/2020\nXaricdə təhsil şirkəti ilə əməkdaşlıqda istədiyim universitetə asanlıqla qəbul ala bildim. Bunun üçün də hər əməkdaşa təşəkkürlərimi bildirirəm.\nXaricde distant tehsil